Perspektief is die grafiese voorstelling van driedimensionele voorwerpe en diepteverhoudings op ŉ tweedimensionele (plat) vlak. Hoewel elke voorwerp ŉ sekere ruimtelike uitgestrektheid (of diepte) besit, is dit vir die mens onmoontlik om die diepte-omvang daarvan uit ŉ enkele waarnemingspunt te sien. Die feit dat diepte hoegenaamd waargeneem kan word, is gedeeltelik daaraan toe te skryf dat ŉ mens twee oë het, wat dus meebring dat enige voorwerp in werklikheid vanuit twee waarnemingspunte gesien word. As ŉ mens byvoorbeeld twee geboue sien waarvan die een gebou gedeeltelik deur die ander een verberg word, weet ŉ mens uit ervaring dat die een gebou voor die ander een staan. Net so weet ŉ mens dat voorwerpe kleiner lyk hoe verder weg hulle geleë is. Die kunstenaar wat diepte op ŉ plat vlak moet suggereer, maak van bogenoemde gegewens gebruik. Indien hy nie van die beginsels gebruik maak nie, sal hy nie daarin slaag om op die plat tekenvlak die illusie van diepte te wek nie. Die mens het eers betreklik laat volledige insig verkry in die elemente wat op perspektief van toepassing is.


Nasionaal-Sosialisme is 'n radikale totalitêre politieke ideologie wat deur ekstreem-chauvinistiese nasionalisme, revisionisme, sosiaal-darwinisme, anti-intellektualisme, anti-kommunisme, anti-liberalisme en anti-semitisme gekenmerk word. Dit het sy wortels in die sogenaamde völkische Bewegung, 'n radikaal-nasionalistiese en anti-semitiese beweging wat in die vroeë 1880's in die Duitse Keiserryk en in Oostenryk-Hongarye ontwikkel het. Ná die Eerste Wêreldoorlog het dit vanaf 1919 'n selfstandige politieke beweging in Duitssprekende gebiede van Europa geword. Net soos die fascistiese beweging in Italië het Nasionaal-Sosialiste die demokratiese bedeling, wat in die Duitse Ryk met die Grondwet van Weimar gevestig is, summier verwerp ten gunste van die skepping van 'n outoritêre leierstaat. In teenstelling met Italiaanse fascisme is Duitse Nasionaal-Sosialisme gekenmerk deur ekstreme rassisme, anti-semitisme en die stelselmatige uitskakeling en selfs fisiese vernietiging van politieke teenstanders en hele groepe wat as rassies minderwaardig geklassifiseer is. Hierdie radikaliteit het veral tot uiting gekom in die georganiseerde vervolging van Jode en Sinti en Roma. Ook het die Nasionaal-Sosialistiese ideologie daarna gestrewe om alle aspekte van die menslike lewe, insluitende kuns, te oorheers, terwyl die kunslewe in fascistiese Italië deur 'n hoë graad van pluralisme gekenmerk is.


Die Joodse diaspora (Oud-Grieks: διασπορά, verstrooiing, uitsaaiing) begin met die ondergang van die koninkryk van Juda in 586 v.C. Na die vernietiging van die eerste Tempel van Jerusalem ongeveer 587 v.C. deur die Babiloniërs vertrek 'n deel van die bevolking van Juda na Egipte; die grootste deel van die bevolking gaan in ballingskap na Babilon. In Babilon word die Judeërs in afgeslote nedersettings, waar hulle hul tradisies en godsdiens kon beoefen saamgetrek. Hierdie lewenswyse, as minderheid met 'n eie geloof en juridiese status, word as die Joodse diaspora beskryf. Die bewind van die Israeliete in die land Israel is ingelui in ongeveer 1250 v.C. toe Josua dié gebied ingeneem het. Die Israeliete het die land Palestina binnegedring deur die Jordaanrivier oor te steek. Hulle het die Koninkryk van Heshbon aangeval en vernietig. Dié oorwinning het hulle beheer gegee oor die grootste gedeelte van die land tussen die Arnon- en Jabbok-riviere. Kort voor hul laaste aanslag op Palestina het Moses gesterf sonder dat hy ooit die beloofde land ingegaan het (Deuteronomium 34).


Theodorus I Komnenos Laskaris (Grieks: Θεόδωρος Α' Λάσκαρις, Theodōros I Laskaris; omstreeks 1174/'75 - 1221/Augustus 1222) was van 1204 tot 1221/'22 keiser van die Niceense Ryk. Hy is omstreeks 1174 gebore in die Laskaris-familie, ’n adellike maar taamlik onbekende Bisantynse familie van Konstantinopel. Hy was die seun van Manuel Laskaris en sy vrou, Ioanna Karatzaina. In 1198/'99 is Theodorus getroud met Anna Angelina, dogter van die afgesette Bisantynse keiser Alexios III Angelos. Hy het hom bewys tydens die Kruisvaarders se beleg van Konstantinopel (1203-1204). Hy het in die stad gebly totdat die Latyne die stad binnegeval het en toe oor die Bosporus gevlug. Terselfdertyd is sy broer Konstantyn Laskaris deur sommige van die inwoners verklaar tot keiser, maar hy het self gevlug. Theodorus het hom gevestig in Nicea, wat die bymekaarkomplek geword het van mense wat teen die Latyne was. Theodorus het nie aanvanklik die titel keiser opgeëis nie, tot nadat hy Dawid Komnenos in Paflagonië en Manuel Maurozomes in Frigië in 1205 verslaan het. Daarna is hy tot keiser verklaar en het hy Michael IV Autoreianos as nuwe patriarg aangestel, wat hom in Maart 1208 gekroon het.


Toyota (Japannees: トヨタ自動車株式会社) is 'n reuse Japannese motorvervaardiger met sy hoofkantoor in Toyotastad, Aichi, Japan. Sedert 1933 vervaardig die maatskappy voertuie met die grootste afsetgebied vir sy produkte in Japan, Europa, Afrika, Asië en Noord-Amerika. Die Toyota Motor Co is in 1937 as 'n onafhanklike maatskappy gestig. In 2008 oortref Toyota se verkope dié van General Motors, wat Toyota sederdien nommer een in die wêreld maak. Toyota is wat navorsing en ontwikkeling betref een van die leiers op die gebied van motorenjins wat alternatiewe brandstof gebruik. So is hulle hibriedmotor, 'n Prius, reeds vir 'n paar jaar op die mark. Dit maak primêr gebruik van 'n elektriese motor vir meeste aandrywing, wat slegs deur 'n binnebrandenjin ondersteun word wanneer ekstra krag of 'n versnelling van die voertuig benodig word. Toyota se Formule-1 renmotor (2004) 'n Ou Toyota Cressida 2009 Toyota Corolla Toyota Supra 2012 Toyota Prius hibriedmotor 2019 Toyota Corolla Toyota GR HV Sports Concept Toyota Mirai Toyota GT86 'n Hino vragmotor Toyota se amptelike wêreldwye webwerf Dealer Toyota Indonesia Geargiveer 21 Januarie 2021 op Wayback Machine Toyota se nuutste modelle


In die Slawiese mitologie is Swarog (Russies: Сварог, Pools: Swaróg, Sorbies: Schwayxtix) die Slawiese songod en vuurgees; sy naam beteken helder. Die vuur was so heilig dat skree en vloek verbied was terwyl die vuur aangesteek is. In volksverhale word hy voorgestel as ’n vuurslang, ’n draak met vlerke wat vuur spu. Volgens sommige interpretasies was die vuurgod Swarogitsj die seun van Swarog, volgens ander is dit verskillende name vir dieselfde vuurgod. In ouer mites word Swarog beskryf as ’n smidgod, wat vereenselwig word met die voortplantings- en seksuele kragte van vuur. Swarog baklei teen Zmei, ’n reuse-slang of draak met meer as een kop. Zmei maak mense voor die voet dood; Swarog vang hom met ’n grofsmid se tang en gebruik hom om ’n ploeg te trek. Soms gebruik hy sy eie mond om die sloot te grawe wat die land van die lewendes (Jaf) skei van die land van die dooies (Naf) en bring so orde (Praf). In neo-heidense gelowe is Swarog dikwels die opperste skepper-god en die sentrale deel van die (heilige) drie-eenheid Triglaf.


Carl Philipp Emanuel Bach (8 Maart 1714 – 14 Desember 1788) was 'n Duitse musikus en komponis. Hy was die vyfde kind van Johann Sebastian Bach. Lys van komponiste Wikimedia Commons het meer media in die kategorie Carl Philipp Emanuel Bach. Hierdie artikel is ’n saadjie. Voel vry om Wikipedia te help deur dit uit te brei.


Diana Bellamy (19 September 1943 – 17 Junie 2001) was 'n Amerikaanse aktrise. Sy is bekend vir haar rolle in die rolprente Critters 3 (1991), Outbreak (1995), en Air Force One (1997), en in die televisiereeks American Playhouse (1981). 1991: Critters 3 1992: Passed Away 1995: Outbreak 1997: Air Force One 1981: American Playhouse 1989: 13 East 1994: Birdland 1994: Superhuman Samurai Syber-Squad 1986: The Family Martinez 1988: Necessity 1988: Winnie Diana Bellamy in die Internet-rolprentdatabasis


John Joseph Travolta (gebore op 18 Februarie 1954) is ’n Amerikaanse akteur, danser en sanger. Hy het in die 1970's bekend geraak nadat hy in die televisiereeks Welcome Back, Kotter (1975–1979) verskyn en in die lokettreffers Saturday Night Fever (1977) en Grease (1978) gespeel het. Sy loopbaan het in die 1980's ’n agteruitgang beleef, maar hy het in die 1990's ’n terugkeer gemaak in Pulp Fiction (1994) en Face/Off (1997). Hy was sedertdien ook in Swordfish (2001), Wild Hogs en Hairspray (albei 2007). Travolta is vir ’n Oscar vir beste akteur benoem vir Saturday Night Fever en Pulp Fiction. Hy het die Golden Globe gewen vir sy spel in Get Shorty. In 2014 het hy die IIFA-prys vir uitnemende prestasie in die internasionale rolprentwese ontvang. "John Travolta Biography (1954–)" (in Engels). FilmReference.com. Geargiveer vanaf die oorspronklike op 22 April 2020. Besoek op 26 Augustus 2009. "Monitor". Entertainment Weekly (in Engels) (1247). 22 Februarie 2013. p.


Vliesvlerkiges (of vliesvleueliges, Hymenoptera) is 'n groot orde van insekte. Die orde omvat honderdduisende spesies insekte wat almal dun, deursigtige vlerke het. Van die bekende lede hiervan is miere, bye en perdebye. Hymenoptera beteken letterlik vlies (hymen) vleuel (pteron, meervoud ptera) en dui op die vliesagtige vlerke wat nie deels verhard is (soos by die kewers) nie, en wat nie skubbe het (soos by vlinders) nie. 'n Reeks hakies, wat hamuli genoem word, verbind die agterste met die voorste vlerke. Die wyfies het gewoonlik 'n spesiale lêboor (ovipositor) vir die lê van hul eiers in gashere of andersins ontoeganklik plekke. Die lêboor is dikwels in 'n angel gewysig. Hierdie insekte ondergaan 'n volledige metamorfose en het dus 'n wurmagtige larwestadium en 'n onaktiewe papiestadium, voordat hulle volwassenheid bereik. Ronquist, Fredrik; Klopfstein, Seraina; Vilhelmsen, Lars; Schulmeister, Susanne; Murray, Debra L.; Rasnitsyn, Alexandr P. (Desember 2012). "A Total-Evidence Approach to Dating with Fossils, Applied to the Early Radiation of the Hymenoptera".


In die fisika en chemie is die Van der Waals se krag (of soms Van der Waals-kragte), vernoem na die Nederlandse fisikus Johannes Diderik van der Waals, 'n afstandsafhanklike interaksie tussen atome of molekules. Anders as ioniese of kovalente bindings, is hierdie interaksies nie die gevolg van 'n chemiese elektroniese binding nie; hulle is relatief swak en dus vatbaarder aan versteuring. Die Van der Waals se krag verdwyn vinnig op langer afstande tussen molekules wat interaksie met mekaar het. Van der Waals se krag speel 'n fundamentele rol in uiteenlopende velde soos die chemie van diskrete molekules, struktuurbiologie, polimeerwetenskap, nanotegnologie, die wetenskap van oppervlaktes en gekondenseerde materie fisika. Dit lê ook die grondslag vir baie eienskappe van organiese verbindings en molekulêre vaste stowwe, insluitend die oplosbaarheid daarvan in polêre en nie-polêre oplosmiddels. Die Van der Waals se kragte word gewoonlik beskryf as 'n kombinasie van die Londense dispersiekragte tussen "oombliklik geïnduseerde dipole", Debye-kragte tussen permanente dipole en geïnduseerde dipole, en die Keesom-krag tussen permanente molekulêre dipole waarvan die rotasie-oriëntasies dinamies gemiddeld oor tyd is.


Sam Hazeldine (gebore 29 Maart 1972) is 'n Engelse akteur en komponis. Hy is bekend vir sy rolle in die rolprente Mechanic: Resurrection (2016), The Huntsman: Winter's War (2016), en The Hitman's Bodyguard (2017), en in die televisiereeks The Innocents (2018). 2011: Donot Let Him In 2011: Weekender 2012: Riot on Redchurch Street 2012: Dead Mine 2013: The Machine 2013: Mystery at Shark Beach 2015: Cherry Tree 2016: Mechanic: Resurrection 2016: The Huntsman: Winter's War 2016: The Journey Is the Destination 2016: Learning to Breathe 2017: The Hitman's Bodyguard 2018: Ashes in the Snow 2018: Last Supper JC: The Missing Years Cry Me A River 2008: The Kevin Bishop Show 2010: The Little House 2018: The Innocents 2007: The Extraordinary Equiano 2007: Superhuman: Giants 2007: The Dinosaur Mummy 2008: World's Smallest People 2008: Superhuman: Genius 2008: Superhuman: Super Strong Sam Hazeldine in die Internet-rolprentdatabasis


Fred Rogers (20 Maart 1928 – 27 Februarie 2003) was 'n Amerikaanse akteur en skrywer. Hy was bekend vir sy rolle in die rolprente Being There (1979) en Honey I Blew Up the Kid (1992), en in die televisiereekse MisteRogers (1961) en Mister Rogers' Neighborhood (1968). 1979: Being There 1992: Honey I Blew Up the Kid 2008: Speedy Delivery 2013: Birth of the Living Dead 2017: Forced from Home 1955: Junior Magazine 1955: The Children's Corner 1961: MisteRogers 1964: Butternut Square 1966: The Creative Person 1968: Mister Rogers' Neighborhood 1978: Old Friends... New Friends 1994: Mr. Dressup's 25th Anniversary 2003: 114th Annual Tournament of Roses Parade 2004: Fred Rogers: America's Favorite Neighbor Fred Rogers in die Internet-rolprentdatabasis


Louise Allbritton (3 Julie 1920 – 16 Februarie 1979) was 'n Amerikaanse aktrise. Sy was bekend vir haar rolle in die rolprente Son of Dracula (1943), Her Primitive Man (1944), The Egg and I (1947), en The Doolins of Oklahoma (1949). 1942: Danger in the Pacific 1943: Son of Dracula 1943: Fired Wife 1943: Good Morning, Judge 1944: Her Primitive Man 1944: San Diego I Love You 1944: This Is the Life 1945: Men in Her Diary 1945: That Night with You 1947: The Egg and I 1948: Walk a Crooked Mile 1949: The Doolins of Oklahoma 1964: Felicia 1950: The Stage Door 1953: The Philip Morris Playhouse 1954: Concerning Miss Marlowe 1955: The Way of the World 1982: Coming Soon Louise Allbritton in die Internet-rolprentdatabasis


HTTP (hiperteksoordragprotokol) is ’n protokol wat gebruik word tydens die kommunikasie tussen ’n webkliënt (meestal ’n webblaaier) en ’n webbediener. Die protokol word nie net op die Internet gebruik nie, maar ook op lokale netwerke (ons praat dan van ’n intranet). Die HTTP-protokol spesifiseer die versoeke (Engels: requests) wat 'n kliënt, byvoorbeeld ’n webblaaier, aan die bediener kan stel asook die antwoorde (Engels: responses) wat ’n webbediener kan terugstuur. Elke versoek bevat ’n URL wat verwys na die webkomponent of ’n statiese objek soos ’n webbladsy wat versoek word. ’n HTTP-versoek bestaan uit ’n metode, die URL, opskrifvelde (header fields) en uiteindelik die inhoud. ’n Oorsig van die HTTP-versoek metodes: GET – Ontvang die dokument gespesifiseer deur die URL. HEAD – Ontvang slegs die opskrifte (headers) van die gevraagde dokument. POST – Versend data na die bediener. PUT – Vervang die dokument op die bediener met die versende data. DELETE – Verwyder die dokument. OPTIONS – Vra die moontlike opsies wat die webbediener ondersteun aan.


In rekenaarwetenskap is 'n koekie 'n simbool of 'n klein datapakkie wat tussen kommunikerende programme gestuur word. Die inhoud is onduidelik of betekenisloos vir die ontvanger, maar word geïnterpreteer as dit teruggestuur word aan die aanvanklike sender op 'n latere stadium. Die koekie kan gebruik word as 'n kaartjie; om 'n spesifieke gebeurtenis of transaksie te identifiseer. Wanneer mens jou inkopiesakkies by 'n winkeltoonbank inhandig en 'n nommer in ruil ontvang - sien mens in werklikheid 'n koekiestelsel in die fisiese wêreld. Die nommer of kaartjie self is betekenisloos en nutteloos vir die houer, maar stel die bediener by die toonbank in staat om die korrekte sakkies weer terug te gee. Die algemeenste, en miskien mees omstrede gebruik van koekies is op die wêreldwye web. Koekies word deur middel van die HTTP-protokol deur die webbediener gestuur en deur die webblaaier tydelik of permanent gestoor. Die inhoud van die koekie word weer aan die bediener gestuur wanneer dieselfde bediener weer besoek word. Só kan koekies gebruik word om terugkerende besoekers te identifiseer of om die voorkeure van 'n gebruiker te stoor.


Die Quirinaalpaleis (Italiaans: Palazzo del Quirinale) is die Italiaanse staatspresident se ampswoning in Rome. Die paleis, wat net soos die Piazza del Quirinale (die plein waarop dit geleë is) na die Romeinse heuwel Quirinaal vernoem is, het vanaf 1583 as somerwoning vir pous Gregorius XIII ontstaan. Om goeie redes - die 16de eeuse Vatikaan is volgens oorlewering deur malaria geteister. Die Quirinaal was 'n meer gesonde omgewing en - as 'n heuwel waar gewoonlik 'n vars bries waai - 'n gewilde toevlug tydens groot somerhitte in Rome. Dit bied panoramiese uitsigte oor die Ewige Stad, insluitende die Sint Pieterskerk. Daarnaas is pouslike konklaves hier gehou en kantore van die Kerkstaat in die paleis gehuisves. In 1871, toe Rome as hoofstad van die nuutgestigte Koninkryk Italië geproklameer is, is die Quirinaalpaleis deur die staat gekonfiskeer om as ampswoning van Italiaanse konings te dien. Die Rooms-Katolieke Kerk is eers met Verdrag van Laterane tussen die Heilige Stoel en die Italiaanse staat in 1929 skadeloos gestel. London Die paleis met sowat 1 200 vertrekke het oor die eeue as ampswoning van dertig pouse, vier Italiaanse konings en twaalf staatspresidente gedien.


’n Abugida (van Ge'ez: አቡጊዳ ’äbugida) of alfasillabiese skrif is ’n skryfstelsel waarin opeenvolgende konsonante en klinkers as ’n eenheid geskryf word: elke eenheid is gebaseer op ’n konsonant, en die aanduiding van die klinker is verpligtend, maar sekondêr. Dit verskil van ’n alfabet, waarin klinkers dieselfde status as konsonante het, en van ’n abjad, waarin klinkers afwesig of opsioneel is. (In informele situasies word al drie skryfstelsels alfabette genoem.) Abugidas sluit die uitgebreide Brahmi-skriffamilie van Suid- en Suidoos-Asië in. Die term "abugida" is in 1990 deur die taalkundige Peter T. Daniels voorgestel vir dié skryfstelsel. Dit is ’n Ethiopiese naam van die Ge'ez-skrif, ’ä bu gi da – die eerste letters van die skrif. Soos wat Daniels die woord gebruik, verskil ’n abugida van ’n lettergreepskrif deurdat daar in laasgenoemde geen sistematiese grafiese ooreenkoms tussen foneties verwante simbole is nie. Die term "alfasillabiese skrif" is in 1997 deur die taalkundige William Bright voorgestel om die idee oor te dra dat dié soort skrif eienskappe van beide ’n alfabet en sillabiese skrif (lettergreepskrif) het.


’n Egiptiese Dodeboek is ’n begrafnisteks uit Antieke Egipte wat van die begin van die Nuwe Ryk (omstreeks 1550 v.C.) tot omstreeks 50 v.C. gebruik is. Die oorspronklike Egiptiese naam is rw nw prt m hrw, of "Boek van die Verskyning in die Daglig". ’n Dodeboek bestaan uit ’n aantal towerspreuke op ’n papirusrol wat die afgestorwene moes help op sy tog deur die Doeat, of onderwêreld, na die hiernamaals; die boeke is oor ’n tydperk van duisend jaar deur verskeie priesters geskryf. Dit was deel van ’n tradisie van begrafnistekste wat die vroeëre Piramidetekste en Kistekste insluit – dié is op voorwerpe geverf, nie op papirusse nie. Van die spreuke in die Dodeboeke kom uit ouer werke en dateer uit tot die derde millennium v.C. Ander spreuke is later saamgestel, uit die Derde Oorgangstydperk van Egipte (11de tot 7de eeu v.C.). ’n Dodeboek is in die kis of grafkelder van die afgestorwene geplaas. Daar was geen enkele Dodeboek nie.


Omar ibn al-Khattab of Aboe Hafsa ibn al-Chattib (Arabies: عمر بن الخطاب; omstreeks 586-590 tot 7 November 644), ook bekend as Omar die Grote en Al-Farooq, was die tweede en magtigste van die vier "reggeleide" kaliefs van Islam en een van die invloedrykste Moslem-leiers. Hy was ’n metgesel van Mohammed en het Aboe Bakr in 634 as kalief opgevolg. Hy was ’n uitstekende wetgeleerde en dit het hom die titel Al-Farooq ("die een wat onderskei tussen reg en verkeerd") besorg en sy huis die naam Darul Adal ("huis van geregtigheid"). Ahmed, Nazeer, Islam in Global History: From the Death of Prophet Muhammad to the First World War, Amerikaanse Instituut van Islamitiese Geskiedenis en Kultuur, 2001, bl. 34. ISBN 0-7388-5963-X. Wikimedia Commons het meer media in die kategorie Omar. Hierdie artikel is vertaal vanuit die Engelse Wikipedia Hierdie artikel is ’n saadjie. Voel vry om Wikipedia te help deur dit uit te brei.


Die terme vloeikristalskerm of vloeikristalvertooneenheid (Engels: liquid crystal display, LCD) verwys na skerms en vertooneenhede, wat gebruik maak van spesiale vloeikristalle – organiese stowwe, wat onder die invloed van elektriese spanning die rigting van die lig se polarisasie kan beïnvloed. Vloeikristalskerms is geskik om letters, syfers, simbole en beelde te vertoon. Die skerms en vertooneenhede beskik oor pixels, tekensegmente of simbole, waarin die vloeikristalle se oriëntasie deur middel van 'n elektriese veld bestuur kan word. Danksy polarisasiefilters kan die oriëntasie sigbaar gemaak word. Hierdie tegnologie word in meetapparate, elektroniese toestelle, selfone, digitale horlosies, sakrekenaars en gevorderde plat televisieskerms toegepas. TFT (thin film transistor)-skerms, wat uit vloeikristalskerms ontwikkel is, bevat 'n aktiewe matriks van dunlaagtransistors en is tans die oorheersende tegnologie op die mark van plat skerms. Naas skerms word ook talle videoprojektors met vloeikristal-modules toegerus. Vloeikristalle is reeds in 1888 deur die Oostenrykse botanikus Fredreich Rheinizer ontdek. Terwyl hy die smeltproses van sekere organiese materiale in verband met cholesterol ondersoek het, het hy opgemerk dat die materiale twee verskillende fases deurloop.


Silvester I was die 33ste pous van die Rooms-Katolieke Kerk. Pous Silvester I (ook gespel Sylvester) is volgens die Liber Pontificalis 'n Romein van geboorte, die seun van Rufinus en Justa. Op 31 Januarie 314 volg hy Pous Miltiades op en regeer tot sy dood op 31 Desember 335. Hy word opgevolg deur Pous Markus. Die beskrywing van sy lewe in die Vita beati Sylvestri (Lewe van die Heilige Silvester) word tans legendaries geag. Die naam ‘Silvester’ beteken ‘Woudman’. Die pous het deel gehad aan die veroordeling van die Ariane en ook aan die kerkvergadering van Nicea in 325 waar die Apostoliese geloofsbelydenis ontstaan het. Hy het gesante na die eerste ekumeniese raad gestuur. Gedurende sy pontifikaat is verskeie groot kerke gebou soos die basiliek van Laterane en die Heilige Kruis kerk (Santa Croce). Die kerk van Equitius, 'n Romeinse ouderling, naby die baddens van keiser Diocletianus bestaan vandag nog. Silvester word as heilige vereer. Sy gedenkdag is op 31 Desember in die Rooms-Katolieke Kerk en 2 Januarie in die Oosters-Ortodokse Kerk. Hy is die beskermheilige van huisdiere, 'n goeie oes en die nuwe jaar.


Hierdie lys van grootste sterre is gerangskik volgens hul radius. Die meeteenheid is ’n sonradius (sowat 695 500 km). Die presiese volgorde van die sterre is nie honderd persent vasgestel nie: Daar is taamlike onsekerhede oor geraamde waardes en groottes; Die afstand na die verskillende sterre is nie oral ewe seker nie en dit beïnvloed die meting van die groottes; Sommige sterre het ’n uitgebreide atmosfeer, is omring deur stof of pulseer, sodat hul radius nie presies bereken kan word nie; Verskeie ander faktore kan ook die meting van die groottes beïnvloed. Op dié lys is verskeie voorbeelde van sterre in uiters verre sterrestelsels, wat effens verskillende eienskappe het as die huidige grootste bekende sterre in die Melkweg. Sommige rooisuperreuse in die Magellaanse Wolke het byvoorbeeld na verwagting effens ander beperkende temperature en ligsterktes. Sulke sterre kan perke oorskry deur oor slegs ’n paar maande (of jaar) groot ontploffings of ’n verandering in hulle spektraaltipe te ondergaan. Die grootste ster wat waarskynlik nog ontdek is, is Stephenson 2-18. As dit in die plek van die Son geplaas word, sal dit tot anderkant Saturnus se wentelbaan strek.


FV Dresden-Noord is 'n sokkerklub uit Dresden, die hoofstad van die deelstaat Sakse in Duitsland. Die klub het op 15 Augustus 1991 ontstaan as SV Siemens-Elektronik-Meßtechnik Dresden deur die samesmelting van die sokkerafdelings van Betriebssportgemeinschaft Motor Transformatoren- und Röntgenwerk Dresden-Übigau (BSG Motor TuR Dresden-Übigau) en FS Dynamo Dresden-Heide. Die klub is op 1 Julie 1992 herdoop as Fußballverein Dresden-Nord. FS Dynamo Dresden-Heide was vroeër 'n voederklub vir die stad se topklub Dynamo Dresden en het in die laat 1800's ontstaan as VfB Albertstadt. Na die Tweede Wêreldoorlog is die klub as SG Albertstadt herstig. Die klub staan vandag bekend as Dresdner SV Albertstadt 1991. BSG Motor TuR Dresden-Übigau was 'n sportklub met verskeie afdelings, wat in 1885 as TV Übigau gestig is. Na die Tweede Wêreldoorlog is die klub as SG Übigau herstig, maar in 1950 herdoop na BSG Motor TuR Dresden-Übigau. Die klub het in die DDR nooit hoër as die derde vlak gestyg nie. Die klub staan vandag bekend as SV TuR Dresden. Die klub gaan sy naam weer verander en sal vanaf die 2007/08-seisoen as SC Boreas Dresden bekend staan.


Heiligendamm, 'n strandoord in die Mecklenburgse Baai van die Oossee, is 'n stadsbuurt van Bad Doberan, 'n stad in die Duitse deelstaat Mecklenburg-Voorpommere. Heiligendamm is die oudste strandoord in Duitsland en word vanweë sy spierwit huise langs die strand ook die "Wit Stad aan die See" genoem. Dit het danksy die spitsberaad van die G8-state, wat hier in Junie 2007 plaasgevind het, internasionale bekendheid verwerf. Die naam van Heiligendamm is afgelei van 'n groot steenhoop - die oorblyfsel van 'n morene uit die Ystydperk, wat later deur die see blootgelê is. Volgens 'n ou legende is die stene na aanleiding van die gebede van Sistersiënser-monnike deur die Oossee opgehoop. Die eerste baaier, wat die dorp tot 'n strandoord laat uitbou het, was groothertog Frederik Frans I van Mecklenburg in 1793. Hy is deur sy arts aangeraai om 'n sanatorium aan die see te laat oprig. Die dorp is nog sowat tagtig jaar lank deur die vorstehuis beheer, en 'n gedenksteen herinner vandag aan die stigter van Heiligendamm.


Hierdie artikel bespreek water vanuit 'n wetenskaplike en tegniese oogpunt. Sien water vir 'n meer algemene bespreking van water en die belangrikheid daarvan vir die mensdom Water het die chemiese formule H2O, wat beteken dat dit 'n watermolekule uit twee waterstofatome en een suurstofatoom bestaan. By kamertemperatuur, ongeveer 25 °C, is dit 'n bykans kleurlose- (met 'n effense blou tint), smaaklose- en reuklose stof. Dit is die mees algemene oplosmiddel en ook die enigste suiwer stof wat in al drie sy toestande op aarde aangetref word. Water kan vele vorms aanneem. Die vastestof staan bekend as ys; die gastoestand staan bekend as waterdamp (of stoom). Water kan egter ook baie ander vorms aanneem soos onder andere glasys, wat 'n nie-kristallyne vastetoestand van water is. Bo 'n sekere kritiese temperatuur en druk (647 K en 22.064 MPa), neem watermolekules 'n superkritiese toestand aan. Swaarwater is water waarby die waterstofatome vervang word met die swaarder isotoop, deuterium. Chemies gesproke is dit dieselfde as gewone water. Swaarwater word tipies in die kern-nywerheid gebruik om neutrone te vertraag.


Die NG gemeente Durbanville is die sewentiende oudste gemeente van die NG Kerk in Suid-Afrika en is in die gelyknamige noordelike stadsgebied van Kaapstad geleë. In 1824 het 'n aantal besitters van plase aan en naby die Tygerberg, wat lang reise na die kerke van Kaapstad, Swartland en Stellenbosch moes aflê, 'n versoekskrif aan goewerneur lord Charles Somerset gerig ten einde 'n kerk te vra aan die uitspanning Pampoenkraal, wat geleë was aan die hoofweg na die binneland. Die versoek is toegestaan en op 1 April 1825 is die hoeksteen van die kerkgebou op Pampoenkraal gelê. Op 6 Augustus 1826 is die inwydingsrede deur ds. J.C. Berrangé, Kaapstadse predikant, waargeneem. Op 26 Mei 1828 is ds. James Edgar, een van die Skotse predikante wat in die 19de eeu na Suid-Afrika gekom het om die tekort aan leraars in die NG Kerk te verlig, as eerste leraar van wat toe as die gemeente Tijgerberg bekend gestaan het, teen 'n salaris van 200 pond per jaar aangestel.


Radio Sonder Grense (algemeen tot RSG afgekort) is 'n Afrikaanse radiostasie wat onder die Suid-Afrikaanse Uitsaaikorporasie (SAUK) oor die hele Suid-Afrika uitsaai. Volgens die konstitusie moet die openbare uitsaaier minstens een Afrikaanstalige radiodiens en een Afrikaanse televisiediens lewer, aangesien Afrikaans een van die elf amptelike tale van Suid-Afrika is. RSG saai meestal oor FM uit en maak van Sentech se uitsaaipunte gebruik. Die radiostasie betrek witmense, kleurlinge en Indiërs. RSG bied nuus, aktuele gebeure, sport, lewenstyl, opvoeding en musiek. "South African radio online". www.southafrica.info. Besoek op 24 Julie 2007. Amptelike webtuiste Hierdie telekommunikasie-artikel is ’n saadjie. Jy kan Wikipedia help deur dit uit te brei.


'n Sekstant is 'n meetinstrument wat gebruik word om die hoek of hoogte van 'n hemelliggaam bo die horison te meet. Die hoek en tyd waarop die meting gemaak word kan gebruik word op 'n posisielyn op 'n kaart vas te stel. Die sekstant kan gebruik word om die son op sy hoogste punt van die dag waar te neem en dan die meting gebruik om jou breedtegraad vas te stel. As die sekstant horisontaal gehou word kan dit ook gebruik word om die hoek tussen enige twee voorwerpe te meet, soos byvoorbeeld tussen twee vuurtorings wat 'n mens dan op soortgelyke wyse in staat sal stel om 'n posisielyn op 'n kaart te bereken. Die skaal van 'n sekstant het 'n lengte van 1/6 van 'n volle sirkel; 60°, daarvandaan die sekstant se naam. 'n Oktant is 'n soortgelyke instrument met 'n korter skaal (1/8 van 'n sirkel, of 45°). Sir Isaac Newton het die beginsel van die dubbele reflekterende navigasie-instrument uitgevind, maar dit nooit gepubliseer nie.


Die Kleinstreepswael (Cecropis abyssinica) is 'n gedeeltelike trekvoël, 'n algemene groot swael wat maklik verwar word met die grootstreepswael, aangesien die twee baie na mekaar lyk. 'n Volwasse kleinstreepswael is tussen 15 en 17 cm lank met 'n donkerblou bolyf en rooibruin onder die stert. Die kroon, nek en weerskante van die kop is rooi tot rooibruin gekleur. Die onderlyf is wit met donker strepe (die strepe is meer prominent as dié van die grootstreepswael wat fyner strepe het – een van die onderskeidende kenmerke) en die bo-vlerke en ondervlerkse vliegvere is swart-bruin van kleur. Die swarterige stert het baie lang buitenste vere: dié vere is dan ook ietwat langer by die mannetjies as by die wyfies. Jonger voëls se kleure is ietwat dowwer en bruiner, met minder kontras tussen die kleure en ook korter buitenste stertvere. Kleinstreepswaels verkies beboste laevelde en word gereeld naby menslike vestings aangetref. Die voël bou 'n bakvormige moddernes met 'n buisagtige ingang aan die onderkant. Die nes het binne-in 'n sagte voering en kan in latere jare herbruik word.


Die kuifkophoutkapper (Trachyphonus vaillantii) is 'n voël wat aan die familie van Afrika-houtkappers (Lybiidae) behoort. Hulle kom in oop savannes in Afrika suid van die Sahara voor. In Engels staan die spesie as die Crested barbet bekend. Die spesie kan maklik aan hul dik snawel en kleurvolle vere uitgeken word. Hierdie klein voëltjie het 'n geel en rooi gesig met 'n klein swart kuifie. Die buik is geel met rooi spikkels, die vlerke is swart met wit spikkels en dit het 'n breë swart band om die nek. Trachyphonus vaillantii suahelicus - kom voor in Angola, Demokratiese Republiek van die Kongo, Uganda tot Tanzanië, Zambië, Zimbabwe, Malawi en Mosambiek Trachyphonus vaillantii vaillantii - kom voor in Angola, Namibië, Botswana, Zimbabwe, Mosambiek en Suid-Afrika. Alfabetiese lys van Suid-Afrikaanse voëls Lys van Suid-Afrikaanse voëls (gegroepeer) Lys van Suider-Afrikaanse voëls volgens wetenskaplike name BirdLife International (2012). "Trachyphonus vaillantii". IUCN Rooilys van Bedreigde Spesies. Weergawe 2012.1. Internasionale Unie vir die Bewaring van die Natuur. Besoek op 16 Julie 2012.AS1-onderhoud: ref=harv (link) Crested barbet (Trachyphonus vaillantii).


Vir ’n artikel oor die oblast met dieselfde naam, sien Astrachan-oblast. Astrachan (Russies: А́страхань) is 'n groot stad in die Suid-Europese deel van Rusland en die hoofstad van die Astrachan-oblast. Die stad is geleë aan die Wolga-rivier, waar dit in die Kaspiese See uitmond. Met die laaste sensus in 2013 was die inwonertal 527 345. (ru) www.vesti.ru (ru) www.aif.ru "В мэрии Астрахани обсудили вопросы взаимодействия с городскими депутатами" (in Russies). Официальный городской портал Астрахани. 20 Mei 2014. Geargiveer vanaf die oorspronklike op 28 November 2017. Besoek op 23 Mei 2014. Wikimedia Commons het meer media in die kategorie Astrachan. Hierdie Rusland-verwante artikel is ’n saadjie. U kan help deur dit uit te brei.


'n Prefek (Frans: préfet) in die Franse regeringstelsel is die Franse staat se verteenwoordiger 'n département of région. Onder-prefekte (Frans: sous-préfets) is verantwoordelik vir die onderafdelings van départemente, arrondissements. Die kantoor van 'n prefek staan as 'n prefektuur (Frans: préfecture) bekend en die van 'n Onder-prefek 'n onder-prefektuur (Frans: sous-préfecture). Die prefek van die département wat die hoofstad van die région (Frans chef-lieu de région) bevat, is ook die préfet de région, of te wel die prefek van die région. Prefekte werk onder die Minister van Binnelandse Sake en hulle pligte sluit in verteenwoordiging van die staat aan plaaslike regerings, sekuriteit, koördinering van die polisie en gendarmerie magte, hantering van groot kriesisse en nood burgerbeskerming prosedures, veiligheid, verantwoordelikheid vir amptelike dokumente soos identitietskaarte en paspoorte, bestuurslisensies, toepassing van immigrasie reëls en die toesien na wetshandhawing. Prefekte kan administratiewe bevele uitvaardig in gebiede wat onder die competency van die nasionale regering val insluitend algemene veiligheid. Prefekte dra tydens amptelike geleenthede uniforms.


Leponties is 'n uitgestorwe Keltiese taal, die taal van die Lepontii, wat tussen 700 v.C. en 400 v.C. in dele van Gallia Cisalpina gepraat is. Dit word gesien as 'n dialek van die Galliese taal en dus 'n Vasteland-Keltiese taal. Die taal is slegs bekend deur 'n paar inskripsies wat in die alfabet van Lugano geskryf is, een van die vyf hoof variëteite van die Noordelike Italiese alfabette, afgelei van die Etruskiese alfabet. Hierdie inskripsies is gevind in die omgewing om Lugano, insluitend by Lago di Como en Lago Maggiore. Soortgelyke inskripsies is gebruik om die Retiese en Venetiese tale te skryf. Die Germaanse rune-alfabette is waarskynlik ook van 'n skrif wat tot die groep behoort het afgelei. Leponties is eers deur met die vestiging van Galliese stamme noord van die Po-rivier deur Gallies geassimileer en later deur Latyn nadat die Romeinse Republiek beheer oor Gallia Cisalpina verkry het tydens die laat tweede en eerste eeue voor Christus. Die groepering van al die inskripsies in 'n enkele Keltiese taal word deur sommige vakkundiges in twyfel getrek wat meen dat sommige, veral van die ouer inskripsies in 'n nie-Keltiese taal verwant aan Liguries is.


Dispersie is die verskynsel waar die brekingsindeks van 'n materiaal nie vir alle golflengtes van lig (kleur) dieselfde is nie. Deur dispersie val wit lig (wat uit alle kleure bestaan) deur 'n prisma en gaan dit weer uiteen in die kleure van die reënboog, oftewel die kleurspektrum. Die studie van die kleurspektrum is 'n belangrike ontledingsmiddel by die bestudering van minerale in die astronomie. By die gebruik van 'n tralie ontstaan daar ook 'n kleurspektrum, maar dit kom deur middel van ligbreking voor, en nie as gevolg van dispersie nie. Dispersie is die oorsaak van chromatiese abberasie in lense. Die effek van dispersie kan (gedeeltelik) teëgegaan word deur materiale met verskillende dispersies te kombineer. As die dispersie vir twee kleure (meestal geel en blou) gekorrigeer is, noem mens só 'n lens 'n achromaat; as die korrigering vir meer kleure toegepas is, noem mens só 'n lens 'n apochromaat. In hierdie laaste geval moet daar spesiale glassoorte met lae dispersie (LD of ED glas) gebruik word.


Drakenstein is 'n Wes-Kaapse Plaaslike Munisipaliteit waarvan die vernaamste dorpe die Paarl en Wellington in die Boland is. Dit val onder beheer van die Kaapse Wynlande-distriksmunisipaliteit. Met 'n bevolking volgens die sensus van 2011 van 251 262 is Drakenstein die naasgrootste munisipaliteit in die provinsie. Die grootste bevolkingsgroep in daardie jaar was die bruines op 157 029, gevolg deur 56 963 swartes, 33 959 blankes en 998 Indiërs/Asiërs. Nedersettings in die munisipaliteit sluit in: Gouda Paarl (setel) Saron Wellington Die Paarl en Wellington is albei geskiedkundig belangrike dorpe van Suid-Afrika. Vele bekende Suid-Afrikaners is hier gebore of het 'n lang tyd hier gewoon. In Wellington byvoorbeeld die digter Jan F.E. Cilliers, politikus genl. J.B.M. Hertzog skrywers Adam Small en Breyten Breytenbach, Voortrekkerleier Piet Retief, predikante di. Bernard Petrus Jacobus Marchand en George Stephanus Malan, Japie Hauptfleisch en die vegvlieënier Sailor Malan en in die Paarl Elsa Joubert, Chester Williams en Totius. Drakenstein is een van die vernaamste opvoedkundige sentra in die land met roemryke skole soos die Hoër Meisieskool La Rochelle, Hoër Jongenskool Paarl, Paarl Gimnasium, Hoër Meisieskool Paarl (almal in die Paarl) en Hugenote-Hoërskool (in Wellington).


Die Bergrivier-kanomaraton vind elke jaar in Julie op die Bergrivier in die Wes-Kaap plaas. Die maraton is die langste kanowedvaart in Suid-Afrika (228 km) en word oor vier dae beslis. Aangesien die wedvaart in Julie in die Wes-Kaap plaasvind, kan die weersomstandighede in hierdie winterreënvalstreek 'n belangrike rol in die kompetisie speel. Die Bergrivier Kanomaraton het in 1962 'n aanvang geneem. Die eerste wenner was Nollie Meiring. Graeme Solomon, die manswenner wat in 2001 gewen het, hou die rekord vir die beste tyd, naamlik 12 uur, 36 minute en 43 sekondes. Hank McGregor het die Berg die meeste keer as manswenner gewen, naamlik tien keer. Cheronne Botes was die eerste vrouewenner in 1978. Alexa Lombard, wat in 2001 gewen het, hou die rekord vir die beste tyd in die vroueafdeling: 13 uur, 33 minute en 6 sekondes.


Die Galloromaanse tale tak van die Romaanse tale sluit Frans en verskeie ander tale wat in Frankryk, Monaco, die suide van België, noordelike Italië en Spanje en westelike Switserland, die Kanaaleilande en voormalige Franse kolonies en Franse oorsese gebiede gepraat word. Die Galloromaanse tale, te same met Iberoromaans en Retoromaans groepe, vorm Westelike Romaans. Voor die aankoms van die Latynsprekende Romeine het die bewoners van die Galloromaanse taalgebied Germaanse tale, Keltiese tale of Baskies gepraat. Die Romeine het in die 2de eeu v.C. na wat nou die suide van Frankryk is, getrek waar hulle na 'n vierjaar lange veldtog, van 125 to 121 v.C., die provinsie Gallia Narbonensis gestig het wat van Toulouse tot by die Alpe gestrek het. Die res van Gallië, tot by die Ryn en die Lae Lande is in die Galliese oorlog van 58–51 v.C. deur Julius Caesar verower. Die mees noordelike deel van Gallia Belgica is deur Germaanssprekende Franke bewoon en later by die provinsie Laer-Germanië ingelyf.


SG Sonnenhof Großaspach is 'n sportklub uit Aspach in die deelstaat Baden-Württemberg in Duitsland, veral bekend vir sy sokkerafdeling. Großaspach is 'n dorpsdeel van Aspach en was tot 1972 'n onafhanklike dorp. Behalwe sokker het die klub ook afdelings vir gimnastiek, tafeltennis en kegelbal. Die huidige klub het in 1994 ontstaan deur die samesmelting van Spvgg Großaspach en FC Sonnenhof Kleinaspach. Spvgg Großaspach is in 1920 gestig en het ten tyde van die samesmelting in die Landesliga Württemberg op die sesde vlak meegeding. FC Sonnenhof Kleinaspach het in 1976 as 'n informele klub ontstaan in die Hotel Sonnenhof in Kleinaspach ('n dorpsdeel van Aspach) en is in 1982 amptelik opgerig. Ten tyde van die samesmelting het die klub in die Kreisliga A op die agste vlak meegeding. Amptelike klubblad


Waterstof is die chemiese element met atoomgetal 1. Dit word voorgestel deur die simbool H. By standaardtemperatuur en -druk, is waterstof 'n kleurlose, reuklose, nie-metaalagtige, smaaklose en hoogs vlambare diatomiese gas met die molekulêre formule H2. Met 'n atomiese gewig van 1,00794, is waterstof die ligste element. Waterstof is die volopste chemiese element en vorm rofweg 75% van die heelal se elementêre massa. Sterre in die hoofreeks bestaan hoofsaaklik uit waterstof in sy plasmatoestand. Elementêre waterstof is relatief skaars op die Aarde. Industriële produksie is meestal uit koolwaterstowwe soos metaan. Die twee grootste gebruike is in die verwerking van fossielbrandstowwe (bv., hidrokraking) en ammoniakproduksie hoofsaaklik vir die bemestingmark. Waterstof kan vervaardig word deur die elektrolise van water wat beduidend meer kos as die produksie daarvan uit aardgas. Die mees algemene isotoop van waterstof is protium met 'n enkele proton sonder neutrone. In ioniese verbindings kan dit 'n positiewe lading aanneem ('n katioon gevorm uit 'n ontblote proton) of 'n negatiewe lading ('n anioon, bekend as 'n hidried).


Koning Jojakim van Juda kom in opstand teen koning Nebukadnesar van Babel. Cambyses I volg Cyrus I op as koning van die Perse. Smirna word gepunder en vernietig deur Alyattes II Marseille word gestig deur die Fokers. Milaan word gestig deur die Kelte. Monte Albán (Meksiko) word gestig deur die Sapotekers.


Daar is bewyse geboekstaaf van Soedannese literatuur wat dateer uit die 15de eeu, maar dit was nie tot en met die 16de en 17de eeue dat 'n onderskeibare Soedannese literatuur te voorskyn gekom het nie. Vandag word die literatuur grotendeels in Arabies geskryf, terwyl sommige genres ook in ander plaaslike tale geskryf word, soos byvoorbeeld poësie in die Bejase taal. Sowel geskrewe literatuur as mondelinge tradisie, soos volkskunde, word aangetref. Vroeg in die 20ste eeu was daar 'n neiging om mondelinge stories te begin neerskryf. Hierdie artikel is ’n saadjie. Voel vry om Wikipedia te help deur dit uit te brei.


'n Divisie (soms ook verwys na as 'n afdeling) is 'n biologiese klassifikasie rang ekwivalent aan 'n Filum wat in die plant of die swamryk gebruik word. Die hoof plantafdelings, in die volgorde waarin hulle ontwikkel het, is die lewermosse (Afdeling Marchantiophyta), die horingbladde (Afdeling Anthocerophyta), die mosse (Afdeling Bryophyta), die varings (Afdeling Filicophyta), die perdesterte (Afdeling Sphenophyta), die broodbome (Afdeling Cycadophyta), die ginkgo (Afdeling Ginkgophyta), die keëldraende plante (Afdeling Pinophyta), die gnetophytes (Afdeling Gnetophyta), en die angiosperme (Afdeling Anthophyta). Angiosperme is die blomplante wat nou die plante wêreld oorheers (80% van alle vaatplante is angiosperme). In dierkunde word die term afdeling gebruik om 'n opsionele rang ondergeskik aan die infraklas en superordinaat aan die cohort gebruik. 'n Algemeen gebruikte klassifikasie (e.g. Carroll 1988) erken teleost visse as 'n Afdeling Teleostei binne Klas Actinopterygii (die straalvinvisse). Minder algemeen (soos in Milner 1988), word lewende vierpotiges as Afdelings Amphibia en Amniota binne die kladode gewerweldes met vlesige ledemate (Sarcopterygii) rangskik.


Jeruzal is 'n dorp tussen Łódź en Warskou in die woiwodskap Łódź in Pole. Dit is aan die Chojnatka-rivier geleë en het 240 inwoners in 2004 gehad. Jeruzal Geargiveer 20 Mei 2007 op Wayback Machine (Pools) Kaart Hierdie artikel is ’n saadjie. Voel vry om Wikipedia te help deur dit uit te brei.


Die Afrikaanse oewerswael is, soos sy naam aandui, deel van die swaelfamilie. Hy verskil egter van ander swaels met sy bruin rug, klein grootte en vinniger, rukkerige vlug. Die oewerswael is die naaste verwant aan die Europese oewerswael (Riparia riparia). Die Afrikaanse oewerswael is 12 cm lank en is bruin aan die bo-kant en wit of ligbruin aan die onderkant. Hy het nie dieselfde bruin streep oor sy bors as die Europese oewerswael nie. Oewerswaels het swart snawels en bruin bene. Mannetjies en wyfies is eenders in voorkoms, maar jonger voëls se vere is ligter van kleur op die vlerke en agterkant. Afrikaanse oewerswaels bou hulle neste in kolonies en baie paartjies sal naby mekaar broei as die ruimte dit toelaat. Hulle neste word aan die einde van 30–60 cm lange tonnels gebou, wat die voëls self in sandbanke boor. Die nes self is 'n versameling strooi en vere aan die einde van die tonnel. Hulle word in laagliggende gebiede aangetref, verkieslik naby water en ook moerasagtige gebiede. Die wyfie lê gewoonlik twee tot vier wit eiers. Die mannetjie en wyfie neem beurte om die eiers uit te broei.


Die NG gemeente Chingola op die gelyknamige dorp in die Koperstreek-provinsie van Zambië, het op 26 Julie 1950 van die NG gemeente Mufulira afgestig. Die hele Koperstreek, met Nkana as middelpunt, was eers een gemeente van die Nederduitse Gereformeerde Kerk. Al die kerkraadslede moes toe van Luanshya, Ndola, Mufulira en Chingola na Kitwe (die setel van die NG gemeente Nkana) vir kerkraadsvergaderings kom. Dr. M.W. Retief was die eerste predikant van die Koperstreek en moes elke Sondag na een van die vyf sentrums gaan om 'n diens daar te hou. Omdat Chingola die minste lidmate gehad het, was dit die stiefkind wat net elke twee maande 'n leraar gesien het. Intussen moes ouderlinge die eredienste hou. Toe Mufulira afgestig is (met Chingola binne die gemeentegrense), het dit beter gegaan, aangesien die predikant van daardie gemeente darem elke 14 dae Chingola toe gekom het. Mufulira se eerste leraar was ds. T.A. Theron ná die gemeente tien maande van sy stigting af vakant was. Hy het op Mufulira gewoon en daarom het ene ds. Strydom, afgetrede Sendingsekretaris, op Chingola die gemeente kom bedien.


Die Kelte het – volgens tradisionele 19de eeuse hipoteses – sowat 3 000 jaar gelede tot 'n hoogs ontwikkelde beskawing in die hartland van Europa ontwikkel en in die volgende eeue die noorde van die vasteland oorheers. Hulle was veral 'n volk van krygers en ambagsmanne wat eersterangse kunswerke en wapentuig geskep en 'n gevreesde strydmag ontwikkel het. Meer onlangse navorsing, wat genetiese en taalkundige studies insluit en onder meer deur die argeoloog Barry Cunliffe gedoen is, dui egter daarop dat die Keltiese taal sy oorsprong in die uiterste weste van Europa het, en langs die Atlantiese seeroete vanuit die Iberiese Skiereiland noordwaarts versprei het. Die Kelte het dus nie noodsaaklik 'n homogene etniese groep gevorm nie, maar het bestaan uit 'n verskeidenheid stamme vir wie die Keltiese taal en kultuur om verskillende redes aantreklik genoeg was om dit te oorneem. Die Kelte is onder meer as die "Veroweraars van Europa" en die "Barbare van Europa" beskryf, maar hulle was in elk geval die eerste groot beskawing wat in Sentraal-Europa ontstaan het.


Arnold Schwarzenegger Alois (Engelse uitspraak: [ˈʃvɑːrtsənɛɡər]; Duits: [ˈaɐ̯nɔlt ˈʃvaɐ̯tsn̩ˌʔɛɡɐ]; gebore 30 Julie 1947 in Thal, Stiermarke) is 'n Oostenryks-Amerikaanse akteur, rolprentvervaardiger, entrepreneur, belegger, skrywer, filantroop, aktivis, politikus en voormalige professionele liggaamsbouer. Hy het twee ampstermyne lank, tussen 2003 en 2011, die amp van 38ste goewerneur van die Amerikaanse deelstaat Kalifornië beklee. Hy woon tans in Los Angeles, Kalifornië. Schwarzenegger het in die Oostenrykse weermag gedien, waarna hy na München in Duitsland verhuis het. Daar het hy dikwels in 'n gimnasium geslaap, omdat hy nie 'n huis gehad het nie. In 1968 verhuis Schwarzenegger na die Verenigde State van Amerika, waar hy later 'n akteur word. Hy het in verskeie rolprente opgetree, insluitend die Terminator-reeks. In 1971 sterf Schwarzenegger se halfbroer aan moederskant, Meinhard, in 'n motorongeluk. Meinhard het dronk bestuur. Nadat Gray Davis in 2003 herroep is (van sy amp onthef is), word Schwarzenegger die goewerneur van Kalifornië. Hy het die pos tot Januarie 2011 beklee, waarna hy deur Jerry Brown opgevolg is.


Die Ku Klux Klan (ook soms Klu Klux Klan, Klan of KKK genoem) was die benaming van 'n aantal geheime blanke organisasies in die Verenigde State van Amerika. Hierdie organisasies het 'n homogene Amerikaanse bevolking voorgestaan en het bekend geraak vir hulle rassistiese geweld teen anderskleuriges. Die eerste KKK-beweging van die 1860's het 'n gewelddadige rol teen Afro-Amerikaners in die Suide van Amerika tydens die land se Rekonstruksie Era gespeel. Dit is gestig in reaksie op die afskaffing van slawerny aan die einde van die Amerikaanse Burgeroorlog. Lede het hulle eie wit kostuums, mantels, maskers, en keëlvormige hoede gemaak om vrees in te boesem en hulle eie identiteit te verdoesel. Die beweging het egter teen die laat 1860's doodgeloop. Die tweede beweging was 'n omstrede landswye organisasie in die 1920's. Hulle het die meeste van die gebruike en tradisies van die eerste beweging behou. Enige wit man van protestantse oortuigings kon daarby aansluit. Hulle het standaard wit kostuums gebruik wat hulle ontvang het as hulle by die organisasie aansluit. Hierdie beweging was bekend vir hulle massa parades en die brand van kruise.


Die Ludwigse pou (Neotis ludwigii) is 'n voëlspesie in die familie Otididae, en is vernoem na Baron von Ludwig. Sy grootte wissel van 'n medium tot groot voël. Die Ludwigse pou weeg gemiddeld 3.4 kg vir die wyfie en 6.3 kg vir die heelwat groter mannetjie. Hoogte wissel van 76 tot 85 cm by wyfies en 80 tot 95 cm vir mannetjies. Sy habitat sluit semi-droë grasveld in, maar daar is gevind dat die voëls plaaslik agter reëns aantrek. Dit vreet meestal groot insekte (hoofsaaklik sprinkane), sowel as blomme en sade. Gedurende tye van hoë reënval is al soveel as 230 Ludwigse poue op een slag gesien vreet aan 'n swerm sprinkane. Kom voor in Angola, Botswana, Lesotho, Namibië, en Suid-Afrika. Engels: Ludwig's bustard Wetenskaplike naam: Neotis ludwigii Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Newman se Voëls van Suider-Afrika. ISBN 1868729826 Liebenberg, Louis, Field Guide to the Animal Tracks of Southern Africa.


Die letter T, t is die 20ste letter van die moderne Latynse alfabet. In Navo se internasionale spellingsalfabet word T uitgespreek met die woord "Tango". Wikimedia Commons het meer media in die kategorie T.


SF Oestrich Iserlohn is 'n sokkerklub uit Iserlohn in die deelstaat Noord-Rynland-Wesfale in Duitsland. Oestrich is 'n stadsdeel van Iserlohn. Die klub is oorspronklik in 1911 gestig as Oestricher Fußballclub en het later met die sokkerafdeling van Turnverein Oestrich von 1881 saamgesmelt. Na die Tweede Wêreldoorlog is die klub deur die Geallieerdes ontbind en eers weer op 10 September 1949 herstig as Fußballverein Sportfreunde Oestrich. In 1975 het die dorp Oestrich 'n stadsdeel van Iserlohn geword en is die huidige naam aangeneem. Amptelike klubwerf Geargiveer 28 Maart 2018 op Wayback Machine


Koördinate: 28°6′19″S 30°32′30″O / 28.10528°S 30.54167°O / -28.10528; 30.54167 Die Slag van Bloedrivier is op 16 Desember 1838 langs die Bloedrivier in die destydse Natal, Suid-Afrika, geveg. Sowat 470 Voortrekkers, onder leiding van Andries Pretorius, het 'n ossewalaer beskerm teen tussen 10 000 en 20 000 Zoeloe-impies. Die Zoeloekrygers, onder Koning Dingaan se regering, is aangevoer deur Dambuza (Nzobo) en Nhlela. Op 15 Desember 1838 het die Voortrekkers inligting verkry dat 'n groot Zoeloemag op pad was. Pretorius het 'n uiters goeie gevegsterrein langs die Bloedrivier (toe die Ncomerivier) gekies, waar die ossewaens in 'n laer getrek is. Ten spyte van mis wat die aand oor die omgewing neergedaal het, was dit die volgende oggend helder. Voor die slag begin het, het die Voortrekkers 'n gelofte voor God afgelê dat, sou hulle gespaar word, hulle 'n kerk sal bou en die dag as 'n sabbat herdenk en hulle kinders van God sal vertel. Die Zoeloes het die laer herhaaldelik onsuksesvol aangeval totdat Pretorius ná twee uur 'n groep perderuiters beveel het om die laer te verlaat en die Zoeloes aan te val.


Die swartkopwielewaal is 'n algemene standvoël. Die swartkopwieliewaal word aan sy swart kop en pienk snawel uitgeken; in teenstelling met die swartkeelgeelvink wat 'n swart snawel het. Die geslagte lyk eners en het 'n gemiddelde lengte van 25 cm. Hierdie voëls kom een-een of in pare voor in klam, goed ontwikkelde bosveld of gemengde bosveld, oewerbos en uitheemse bome. Hulle is lawaaierige, opvallende voëls wat die droë sentrale en westelike streke van Suider-Afrika vermy. Kom voor in die suidelike dele van die Wes-Kaap en Oos-Kaap, KwaZulu-Natal, eSwatini, Mpumalanga, Limpopoprovinsie, Mosambiek, Zimbabwe, die noordoostelike deel van Botswana, die Caprivistrook en die noordelike deel van Namibië. Sy gewone geroep is 'n helder "fioee"; uiter ook 'n skor alarmroep "tjurr". Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Newman se Voëls van Suider-Afrika; ISBN 1868729826


Geotermiese krag verwys na die elektrisiteit wat opgewek word deur voordeel te trek uit die natuurlike ondergrondse hitte in die aarde. Verskeie metodes word gebruik om die geotermiese energie in elektriese energie om te skakel. Prins Piero Conti het in 1904 te Laradello, Italië, die eerste kragopwekker aan 'n stoomenjin gekoppel wat deur natuurlike stoom aangedryf is en só die eeu van geotermiese elektrisiteit ingelui. Om elektrisiteit op te wek, moet die druk van die warm stoom en ander geotermiese vloeistowwe hoog genoeg wees om die turbines aan te dryf. Deur gate duisende meter in die aardkors te sink, is dit moontlik om deur te breek na die natuurlike ondergrondse reservoirs wat water en stoom onder hoë druk berg. Die stoom borrel dan uit na die oppervlak, waar dit gebruik word om die elektrisiteitopwekkers aan te dryf. Hoewel sulke kragsentrales duur is om op te rig, sal hulle, wanneer hulle eers gevestig is, 'n stabiele voorraad elektrisiteit vir die toekoms voorsien. Die VSA, Nieu-Seeland, en Japan het groot geotermiese kragsentrales wat elektrisiteit aan hul nasionale netwerke verskaf.


Voet kan ook na 'n lengtemaat verwys. Sien voet (lengtemaat). 'n Voet (meervoud: voete) is 'n ledemaat wat aan die punt van 'n been aangetref word. Voete word gebruik om te loop, en dit is ook belangrik vir balans: dit laat mens regop staan. Voete kan ook gebruik word om mee te skop, vir beide om te veg en vir sport soos sokker. Mense se hande en voete het min of meer dieselfde vorm: beide het vyf vingers of tone. Baie ander diere met rugwerwels het ook vyf vingers of tone per hand of voet. Die helfte van 'n menslike liggaam se bene is in die voete geleë. Artse wat met mense se voete werk, word podiatriste genoem. Diere het gewoonlik voete, en daar is baie verskillende soorte voete. Wanneer 'n dier sagte voete het, of voete met sagte dele aan die onderkant, word daarna verwys as 'n poot. In baie kulture hou mense daarvan om hul voete te bedek wanneer hulle saam met ander mense of in die openbaar verkeer.


Die Etruskers word by Kyme (Cumae) deur die Grieke van Suid-Italië onder leiding van Hiëro van Sirakuse verslaan. Dit lei tot die vermindering van die Etruskiese invloed in Midde-Italië. Die Griekse digter Pindarus vertrek na Thebe. Mann, Golo; Heuss, Alfred (1975). Universele Wereldgeschiedenis Deel 4. Hasselt, België: Heideland-Orbis. pp. App. ISBN 9029-15720-8.


Diodorus Siculus (Grieks: Διόδωρος Σικελιώτης, Diodoros Sikeliotes) of Diodorus van Sicilië was ’n Griekse geskiedkundige. Hy het tussen 60 en 30 v.C. die groot universele historiese werk Bibliotheca Historica geskryf, waarvan die grootste deel bewaar gebly het. Dit is in drie dele verdeel. Die eerste ses boeke strek van die mitiese geskiedenis van die Hellenistiese en nie-Hellenistiese stamme tot met die verwoesting van Troje. Dit is geografies verdeel en handel oor die geskiedenis en kultuur van Antieke Egipte (Boek I), van Mesopotamië, Indië, Skitië en Arabië (II), van Noord-Afrika (III) en van Griekeland en Europa (IV–VI). Die volgende deel (VII–XVII) strek van die Trojaanse Oorlog tot met die dood van Alexander die Grote. Die laaste deel (XVII tot die einde) beskryf die historiese gebeure van Alexander se opvolgers tot omstreeks 60 v.C.


Benedictus XIII was die 245ste pous van die Rooms-Katolieke Kerk vir 5 jaar, 8 maande en 24 dae, van 1724 tot 1730. Vir 'n ander Pous Benedictus XIII, (Pedro de Luna, die laaste pous in Avignon) sien Teenpous Benedictus XIII. Pous Benedictus XIII is gebore as Pietro Francesco Orsini op 2 Februarie 1649 in Gravina, Koninkryk Napels. Hy was die seun van Fernando III Orsini, hertog van Gravina en Giovanna Frangipani della Tolfa. Hy was die laaste lid van die Orsini-familie wat pous geword het. Sy Orsini voorlopers was Pous Celestinus III en Pous Nicolaas III. Toe hy tot die orde van die Dominikane toegetree het, het hy die kloosternaam Vincenzo Maria Orsini op 13 Februarie 1668 aangeneem. Hy word priester gewy op 24 Februarie 1671 deur kardinaal Emilio Altieri (later Pous Clemens X). Vincenzo word kardinaal-priester van San Sisto op 22 Februarie 1672 en was later biskop van Manfredonia, biskop van Cesena en aartsbiskop van Benevento. Op 29 Mei 1724 volg hy Pous Innocentius XIII op en word gekroon op 4 Junie 1724 deur kardinaal Benedetto Pamphili.


Lugversorging (dikwels na verwys as A/C of air con) is die proses om hitte en vog uit die binnekant van 'n bewoonde ruimte te verwyder om die gemak van die inwoners te verbeter. Lugversorging kan in beide plaaslike en kommersiële omgewings gebruik word. Hierdie proses word die meeste gebruik om 'n gemakliker binne-omgewing te skep, tipies vir mense en diere; lugversorging word egter ook gebruik om kamers wat gevul is met hitteproduserende elektroniese toestelle, soos rekenaarbedieners en kragversterkers, af te koel en te bevogtig, en om delikate produkte, soos kunswerke, te bewaar. Lugversorgers gebruik gewoonlik 'n waaier om die gekondisioneerde lug na 'n afgeslote ruimte soos 'n gebou of 'n motor te versprei om termiese gemak en binnenshuise luggehalte te verbeter. Elektriese eenhede gebaseer op koelmiddels wissel van klein eenhede wat selfs draagbaar kan wees, en 'n klein slaapkamer afkoel tot massiewe eenhede wat op die dak van kantoortorings geïnstalleer is wat 'n hele gebou kan afkoel. Die verkoeling word gewoonlik deur 'n koelsiklus bewerkstellig, maar soms word verdamping of vrye verkoeling gebruik.


Die Beweging van Onverbonde Lande (BOL; Engels: Non-Aligned Movement, NAM; Serwo-Kroaties: Pokret nesvrstanih; Frans: Mouvement des non-alignés, NAM; Spaans: Movimiento de Países No Alineados, MPNA; Portugees: Movimento Não-Alinhado, MNA) is 'n internasionale organisasie van lande, wat nie tot 'n militêre alliansie behoort nie en tydens die Koue Oorlog neutraal was. Die stigting van die organisasie is geïnisieer deur die Joego-Slawiese president Josip Broz Tito, die Egiptiese staatshoof Gamal Abdel Nasser, Ghana se eerste president Kwame Nkrumah, die Indiese eerste minister Jawaharlal Nehru en die Indonesiese president Sukarno. Dit is tydens 'n vergadering in Belgrado in 1961 gestig en later het talle lande van Afrika en Asië by die Beweging aangesluit. Die doelwitte is die gelykheid tussen die lande en 'n positiewe ekonomiese ontwikkeling van die lidlande. In 2012 het die organisasie 120 lidlande en 17 waarnemende lande gehad. Die volgende lande is lede van die Beweging van Onverbonde Lande, gerangskik volgens kontinente, wys hul jaar van toetreding: Tans is elke land van Afrika (sonder Suid-Soedan en die Wes-Sahara) lid van die Beweging van Onverbonde Lande.


Gregorius XVI was die 254ste pous van die Rooms-Katolieke Kerk vir 15 jaar, 3 maande en 30 dae, van 1831 tot 1846. Hy was konserwatief en tradisievas. Hy het demokratiese hervormings in die Kerklike Staat en die res van Europa probeer verhinder omdat hy gedink het demokrasie bevorder linkse revolusionisme. Hy poog om die politieke en kerklike mag van die pous uit te bry. Gregorius was die laaste pous wat verkies is wat nie 'n biskop was nie. Pous Gregorius XVI is gebore as Bartolomeo Alberto Cappellari (ook bekend as Mauro Cappellari) op 18 September 1765 in Belluno, Republiek Venesië. Hy was die seun van Giovanni Battista Cappellari en sy vrou Giulia Cesa-Pagani. Op 23 Augustus 1783 sluit hy aan by die Camaldolese klooster (deel van die Benediktyners) in Murano naby Venesië. In 1787 word hy priester gewy. In die klooster het hy onder die naam broeder Mauro bekend gestaan. In 1799 publiseer hy "Il Trionfo della Santa Sede" (die oorwinning van die Heilige Stoel) teen die Janseniste. Die werk is in verskeie ander Europese tale vertaal.


Mikael Sehoel (Tigrinya vir "Mikael die Slimme" – sy geboortenaam was Blatta Mikael; omstreeks 1692-1784), was ’n adellike wat 25 jaar lank as regent oor Ethiopië regeer het tydens die bewind van ’n paar swak keisers. Hy het vir 'n ruk ’n einde gemaak aan die antieke Salomoniese Dinastie. Hy was ook ’n Ras (goewerneur) van Tigray van 1748 tot '71 en weer 1772 tot met sy dood. Hy was ’n belangrike politieke figuur tydens die bewind van keiser Josua II en sy opvolgers. Mikael is gebore as seun van Abeto Hezekejas Wolde Hawariot en Woizero Isjate Mariam. Albei sy ouers het beweer hulle stam van die Salomoniese Dinastie af deur sy voorouer Ras Faris die Grote. Sy pa het die titel Abeto, ’n prins van ’n keiserlike kadettak, gebruik. Mikael se eerste vrou was Woizero Walatta Gabr'el (wat ná 1766 in Adwa dood is); sy tweede vrou was Woizero Aster, die dogter van keiserin Mentewab. Mikael word die eerste keer in geskiedenisgeskrifte genoem in verband met ’n mislukte veldtog in 1745 na Kaïro om ’n nuwe biskop vir die Keiserryk Ethiopië te verkry.


Die punt (.) sluit 'n stelsin af. Dit kan ook as skryfteken by afkortings en voorletters, of as simbool by getalle en/of in rekenaarkode gebruik word. (AWS, 2017) Die punt sluit 'n stelsin af. Bv: Die hond loop in die straat rond. Die punt sluit indirekte vrae af. Bv: Sy het gevra wat sy naam is. Die punt wat deel is van 'n afkorting aan die einde van 'n sin, vervang die punt aan sinseinde. Bv: Werner eet graag perskes, appelkose, pere, appels, ens. Die punt word nie by koerantopskrifte, paragraaftitels, tabeltitels, boektitels en koerantname gebruik nie. Afrikaanse woordelys en spelreëls, 2017. Kaapstad: Pharos


Alpine F1-span, wat meeding as BWT Alpine F1 Team, is 'n Formule Een-vervaardiger wat hul debuut gemaak het aan die begin van die 2021 Formule Een Wêreldkampioenskapseisoen. Diie span was voorheen bekend as die Renault F1-span en in besit van die Franse motormaatskappy Groupe Renault. Die span is hernoem vir 2021 om Renault se sportmotorhandelsmerk, Alpine, te bevorder en dien steeds as Renault se fabriekspan. Die onderstel en bestuurskant van die span is gebaseer in Enstone, Oxfordshire, Engeland, en die enjinkant van die span is gebaseer in Viry-Châtillon, 'n voorstad van Parys, Frankryk. Alpine F1-span het die tweemalige wêreldkampioen, Fernando Alonso, gekontrakteer om die uittredende Daniel Ricciardo te vervang, en Esteban Ocon is behou uit die 2020 Renault-span. Die Alpine-motor gebruik Renaultenjins. Renault se spanbaas, Cyril Abiteboul, het aangekondig dat hy sal vertrek namate Renault na Alpine oorgeskakel het. Abiteboul is vervang deur Davide Brivio, wat voorheen vir Suzuki in MotoGP gewerk het. Alpine se eerste ren het geëindig met Alonso wat gedwing is om uit te onttrek, nadat puin sy motor oorverhit het.


Die Niagara-waterval (Engels: Niagara Falls) is een van die grootste watervalle in Noord-Amerika en geleë in die Niagararivier op die grens van Kanada en die Verenigde State van Amerika. Wes van die waterval is die Kanadese stad Niagara Falls in die provinsie Ontario en oos daarvan die Amerikaanse stad Niagara Falls in die deelstaat New York. Dit is een van Amerika se grootste toeriste-aantreklikhede. Die waterval is 1 155 m breed en die gemiddelde hoogte is 52 m. Wanneer die rivier vir toeriste die sterkste afkom, vloei 1833 m³/s oor die rand van die waterval. Die Niagara-waterval lê tussen die twee Groot Mere Eriemeer in die suide en Ontariomeer in die noorde. Die Goat-eiland skei die Niagara-waterval in die Horseshoe-waterval in Kanada en die Amerika-waterval in die Verenigde State van Amerika. Op elke oewer van die rivier en regoor die Niagara-waterval is 'n stad met die naam Niagara Falls. Die een stad is in die staat New York in die V.S.A., en die ander in die staat Ontario in Kanada. Die internasionale grens tussen die V.S.A. en Kanada loop reg in die middel van die Niagara-rivier langs.


Die Australiese Grand Prix is 'n Formule Een motorwedren wat jaarliks in Australië gehou word. Die Grand Prix is die oudste oorblywende motorrenkompetisie in Australië wat reeds 80 keer sedert die eerste keer in 1928 op Phillipeiland gehou is. Sedert 1985 is die wedren 'n rondte van die FIA F1-Wêreldkampioenskap en word deesdae by die Melbourne Grand Prix Renbaan by Albert Park in Melbourne gehou. Koördinate: 37°50′49″S 144°58′26″O / 37.847°S 144.974°O / -37.847; 144.974


Die Jakobyne-klub, voorheen bekend as die Vereniging van die Vriende van die Konstitusie, was die bekendste en invloedrykste politieke klub in die ontwikkeling van die Franse Rewolusie. Hulle is so genoem omdat die Dominikaanse Klooster waar hulle byeengekom het, kort tevore geskuif het na Rue St. Jacques (Afrikaans: Jakobus). Hulle is regdeur Frankryk verteenwoordig en hul lidmaatskap was sowat 420 000 . Die klub het later berug geword weens hul heerskappy gekenmerk deur terreur. Vandag word die term Jakobyn beskou as ’n neerhalende beskrywing van radikalisme en linkse rewolusionêre politiek. "Jacobin Club (French political history) – Britannica Online Encyclopedia" (in Engels). Britannica.com. Geargiveer vanaf die oorspronklike op 3 Mei 2015. Besoek op 18 Augustus 2011. "Jacobins Facts, information, pictures | Encyclopedia.com-artikels oor die Jakobyne" (in Engels). Encyclopedia.com. Geargiveer vanaf die oorspronklike op 8 Augustus 2010. Besoek op 18 Augustus 2011. "Jacobins Free Online Dictionary, Thesaurus and Encyclopedia" (in Engels). Thefreedictionary.com. Geargiveer vanaf die oorspronklike op 12 Augustus 2019. Besoek op 18 Augustus 2011. Hierdie artikel is vertaal uit die Engelse Wikipedia


Britz is 'n stadsbuurt in die Duitse hoofstad Berlyn se administratiewe distrik Neukölln wat bekend staan vir sy uitsaaifasiliteit van Deutschlandradio (vroeër RIAS/Rundfunk im amerikanischen Sektor), die Hoefyster-woonbuurt, 'n wegwysende behuisingsprojek uit die 1920's, en die sogenaamde Gropiusstadt, 'n uitgestrekte woonbuurt met woonstelblokke wat in 2002 'n aparte stadsbuurt in Neukölln geword het. Die bevolking van Britz was 41 928 op 30 Junie 2016. Die eerste historiese verwysing na die destydse dorp Britzig dateer uit die jaar 1237, terwyl dit in die Landbuch van keiser Karel IV Briczik genoem word. Onder sy besitter Otto von Britzke is die dorp tot riddergoed verklaar. In 1920 is die landelike munisipaliteit Britz met sy 13 475 inwoners by Berlyn se administratiewe distrik Neukölln ingesluit. 'n Belangrike argitektoniese besienswaardigheid in Britz se historiese dorpskern is die veldsteenkerk wat uit 1250 dateer. Nadat die kerk in 1948 deur 'n brand verwoes is, is dit deur die kunstenaar Charles Crodel van glasskilderye voorsien. Die dorpskerk maak net soos die historiese boerdery met sy perde- en ossestal deel uit van die plaaslike riddergoed.


Bonner SC is 'n sportklub uit Bonn in die deelstaat Noord-Rynland-Wesfale in Duitsland, veral bekend vir sy sokkerafdeling. Behalwe sokker, het die klub ook 'n afdeling vir tafeltennis. Tussen 1967 en 1997 het die klub ook 'n rugby-afdeling gehad. Op 18 Junie 1965 het Bonner FV 01 en TuRa Bonn saamgesmelt om Bonner SC te vorm. Beide klubs het in die 1930’s op die hoogste vlak gespeel in die Gauliga Middel-Ryn. TuRa het in 1936 tweede in die liga geëindig. BFV 01 het ook later in die Oberliga Wes gespeel, die hoogste vlak voor die instelling van die Bundesliga. Amptelike klubblad Abseits Guide to German Soccer


Die Katedraal van Brasília (amptelik: Catedral Metropolitana Nossa Senhora Aparecida) in die Brasiliaanse hoofstad is volgens 'n ontwerp van die bekende argitek Oscar Niemeyer opgerig. Die hiperboliese struktuur met 'n betonraam pronk met 'n kenmerkende oop glasdak en is van sestien gelykvormige betonkolomme met 'n hiperboliese seksie en 'n gewig van 90 ton voorsien. Die katedraal versinnebeeld twee hande wat na die hemel toe uitstrek en is op 31 Mei 1970 ingewy. Wikimedia Commons het meer media in die kategorie Katedraal van Brasília. (pt) Amptelike webwerf Koördinate: 15°47′54″S 47°52′32″W / 15.79833°S 47.87556°W / -15.79833; -47.87556


Hier volg 'n tydlyn van die gebeure tydens die Tweede Wêreldoorlog. 1: Die Inval van Pole begin om 4:40 vm. met die aanval van verskeie teikens in Pole deur die Duitse Luftwaffe. Die Verenigde Koninkryk en Frankryk eis Duitsland se onmiddellike onttrekking. 1: Die tuisfront van die Verenigde Koninkryk word geopen na die regering die algemene mobilisering van die Britse Leër aankondig. Ontruimingstrategieë word beplan ter voorbereiding vir moontlike Duitse lugaanvalle. 3: Frankryk, Brittanje, Oostenryk en Nieu-Seeland verklaar oorlog teen Duitsland, na Duitsland se weiering om uit Pole te onttrek. 4: Die Britse Lugmag (RAF) se bomkommandement loods 'n aanval op die Duitse kruiser, Admiral Scheer, in die suidelike deel van die Duitse Bog. Hulle verloor ses van die 24 aanvalsvliegtuie en, alhoewel die Duitse skip drie keer getref word, slaag geen van die bomme daarin om te ontplof nie. 7: Franse troepe val Duitsland binne naby Saarbrücken. 9: Kanada verklaar oorlog teen Duitsland. 17: Die Sowjetunie val Pole van die ooste in en beset die gebied oos van die Curzon-linie, sowel as Białystok en Oos Galisië.


Die roofarend (Aquila rapax) is 'n groot roofvoël wat, nes alle ander arende, tot die familie Accipitridae behoort. In die verlede is gedink dat die voël nou verwant is aan die Steppe-arend, Aquila nipalensis, en die twee was voorheen as dieselfde spesie beskou. Later is 'n skeiding gemaak, gebaseer op duidelike verskille in die twee arende se morfologie en anatomie (Clark, 1992; Olson, 1994; Sangster et al., 2002). In Engels staan die arend bekend as die Tawny eagle. 'n Roofarend is ongeveer 62–72 cm in lengte en het 'n vlerkspan van 165–185 cm. Dit is 'n groot arend met 'n geelbruin bolyf en donkerbruin tot amper swart vere op sy vlerke en stert. Die laerug is bleek in vergelyking met die res van die voël. Onvolwasse voëls het nie dieselfde kontras in kleur as die volwassenes nie. Roofarende verkies 'n droë habitat, soos woestyne of savannas, waar hulle hul neste meestal in bome bou, maar ook op steil rotse of op die grond as dit moet.


Die term Balte (afgelei van die Latynse naam van die Oossee, Mare Balticum; Litaus: baltai, Lets: balti) het twee verskillende betekenisse, afhangende daarvan of dit in 'n geografies-politiese of 'n taalkundig-etnografiese konteks gebruik word. Dit kan verwys na die bewoners van die drie Baltiese lande langs die Oossee - Litaue, Letland en Estland (van suid na noord), of die Baltiese stamme in die noordooste van Europa wat in taalkundige opsig naas Kelte, Germane, Slawiërs en Romane 'n selfstandige Baltiese groep binne die Indo-Europese taalfamilie vorm. Hierdie groep kan verder verdeel word in Litaus, Lets, Oud-Pruisies, Koers en ander idiome waarvan baie reeds in die prehistoriese tydperk of die vroeë geskiedenis uitgesterf het. Die enigste oorlewende moderne Baltiese tale is Litaus en Lets. Estnies, 'n taal binne die Fins-Oegriese taalfamilie, is nie verwant aan Balties nie. Hierdie artikel behandel die Baltiese volke as etniese groep. As sambreelterm vir Baltiessprekende stamme - Oud-Pruise, Litauers, Lette, Koere, Semgalle en Sele - het Balte eers in 1845 met die publikasie van Georg Heinrich Ferdinand Nesselmann (1811–1881) se werk Sprache der alten Preußen ingeburger geraak.


Die Britse Hoërhuis (Engels: House of Lords) is een van die kamers van die Britse tweekamerstelsel. Die Britse Hoërhuis was tot Oktober 2009 ook die hoogste hof vir kriminele aangeleenthede in Engeland, Wallis, Noord-Ierland en vir burgerlike aangeleenthede in die hele Verenigde Koninkryk. Die Hoërhuis, wat uit die 14de eeu dateer, is die teenhanger van die Laerhuis. Daar heers 'n meer gedempte atmosfeer as in die Laerhuis; die lede spreek mekaar steeds tydens sessies aan as my edele vriend of my edele dame, dit is by uitstek 'n vergestalting van ou tradisies. Die voorsitter, die Lord Speaker, sit steeds op 'n wolsak, aangesien skaapboerdery in die Middeleeue as Engeland se ekonomiese basis beskou is. Die huis het nie veel mag nie; hoogstens kan dit besluite van die Laerhuis vir 'n geruime tyd weerhou. Wetgewing word egter gereeld op inisiatief van die Hoërhuis gewysig. Ballinger, Chris. The House of Lords 1911–2011: a century of non-reform (Bloomsbury, 2014). Close, David H. "The Collapse of Resistance to Democracy: Conservatives, Adult Suffrage, and Second Chamber Reform, 1911–1928."


Die jaar 824 was 'n skrikkeljaar wat volgens die Gregoriaanse kalender op 'n Maandag begin het. Dit was die 24ste jaar van die 9de eeu n.C. In teenstelling met gewone jare het die jaar 366 dae en 'n 29 Februarie gehad. 8 Mei – Pous Eugenius II volg Pous Paschalis I op. 11 November – Die "Constitutio Romana" gesluit tussen Pous Eugenius II en keiser Lodewyk die Vrome. 11 Februarie – Pous Paschalis I, die 98ste pous van die Rooms-Katolieke Kerk (* onbekend).


Die jaar 830 was 'n gewone jaar wat volgens die Gregoriaanse kalender op 'n Dinsdag begin het. Dit was die 30ste jaar van die 9de eeu n.C. Soos ander gewone jare het die jaar 12 maande, 52 weke en 365 dae gehad. Begin van die burgeroorlog onder die Franke. Lodewyk die Vrome en sy seuns stry oor die verdeling van die ryk na sy dood. Die oorlog duur tot 834. Die Abbasiede-kalief al-Ma'mun stig die Bayt al-Hikma (Huis van Wysheid) in Bagdad, waar geleerdes die kennis van die wêreld versamel en vertaal. Rjoerik, Grootprins van die Rjoerik-dinastie († circa 879) The Sociological Turn in Translation and Interpreting Studies Claudia V. Angelelli, John Benjamins Publishing Company, 2014, ISBN 9027269653, ISBN 9789027269652


Die jaar 842 was 'n gewone jaar wat volgens die Gregoriaanse kalender op 'n Woensdag begin het. Dit was die 42ste jaar van die 9de eeu n.C. Soos ander gewone jare het die jaar 12 maande, 52 weke en 365 dae gehad. Michael III van Bisantium volg sy pa as keiser op. Ná die dood van Alfonso II (die 'Reine') wat nooit getroud is, word sy neef Nepotiam koning van Asturië, maar dit lei tot 'n burgeroorlog met Ramiro I, 'n seun van Vermudo I die Monnik. Ramiro word koning. 20 Maart – Alfonso II, koning van Asturië (* 759) 20 Januarie – Keiser Theophilus van Bisantium (* 813) Medieval Iberia: An Encyclopedia, Routledge Encyclopedias of the Middle Ages E. Michael Gerli Routledge, 2013, ISBN 1-136-77161-1, ISBN 978-1-136-77161-3


Die jaar 860 was 'n skrikkeljaar wat volgens die Gregoriaanse kalender op 'n Donderdag begin het. Dit was die 60ste jaar van die 9de eeu n.C. In teenstelling met gewone jare het die jaar 366 dae en 'n 29 Februarie gehad. Die Russe beleër Bisantium. Sinode van Milaan ekskommunikeer Ingeltrude, vrou van Karel II die Kale omdat sy weggeloop het na haar minnaar. Herfs – Pous Nicolaas I belê 'n sinode in Rome om Johannes van Ravenna te veroordeel. Ongeveer – Pous Johannes X, die 122ste pous van die Rooms-Katolieke Kerk († 928). Ethelbald van Wessex, koning van Wessex en Kent (* 834)


Die jaar 1239 was 'n gewone jaar wat volgens die Gregoriaanse kalender op 'n Saterdag begin het. Dit was die 39ste jaar van die 13de eeu n.C. Soos ander gewone jare het die jaar 12 maande, 52 weke en 365 dae gehad. 16 Januarie – Gui Faucoi (later Pous Clemens IV) trou met Margueritte, dogter van Jacques en Cécile du Sault. 12 Maart – Pous Gregorius IX ekskommunikeer keiser Frederik II vir die tweede keer. 17 Junie – Koning Edward I van Engeland († 1307).


Die jaar 1263 was 'n gewone jaar wat volgens die Gregoriaanse kalender op 'n Maandag begin het. Dit was die 63ste jaar van die 13de eeu n.C. Soos ander gewone jare het die jaar 12 maande, 52 weke en 365 dae gehad. Moskou word 'n vorstedom 14 November – Aleksander Nefski, Grootprins van die Rjoerik-dinastie (* 1220)


Die jaar 1269 was 'n gewone jaar wat volgens die Gregoriaanse kalender op 'n Dinsdag begin het. Dit was die 69ste jaar van die 13de eeu n.C. Soos ander gewone jare het die jaar 12 maande, 52 weke en 365 dae gehad. Die katedraal van Amiens word voltooi. Dit is die grootste gotiese katedraal van Europa.


Die jaar 1275 was 'n gewone jaar wat volgens die Gregoriaanse kalender op 'n Dinsdag begin het. Dit was die 75ste jaar van die 13de eeu n.C. Soos ander gewone jare het die jaar 12 maande, 52 weke en 365 dae gehad. 24 Junie – Rudolf I verklaar Ottokar II van Boheme verval van al sy leengebiede, omdat hy weier om leenhulde te bring. Onbekend – Gediminas, grootvors van Litaue († circa 1341)


Die jaar 1287 was 'n gewone jaar wat volgens die Gregoriaanse kalender op 'n Woensdag begin het. Dit was die 87ste jaar van die 13de eeu n.C. Soos ander gewone jare het die jaar 12 maande, 52 weke en 365 dae gehad. 27 Februarie – Karel van Salerno onderteken 'n kontrak waarin hy afstand doen van die koninkryk van Sisilië. Pous Honorius IV erken nie die kontrak nie. 12 Desember – 'n Swaar storm veroorsaak oorstromings rondom die Suidersee en in Oos-Anglia. Meer as 50 000 mense sterf. 3 April – Pous Honorius IV, die 190ste pous van die Rooms-Katolieke Kerk in Rome (* ±1210).


Die jaar 1293 was 'n gewone jaar wat volgens die Gregoriaanse kalender op 'n Donderdag begin het. Dit was die 93ste jaar van die 13de eeu n.C. Soos ander gewone jare het die jaar 12 maande, 52 weke en 365 dae gehad. Dmitri I van Pereslawl abdikeer en Andrei III van Gorodets word gekroon. Die grootskaalse inval op Java deur die Mongole wat die handel in peper in hande wil kry, word 'n groot mislukking, maar dit vernietig die Oos-Javaanse koninkryk van die Singhasari. Philip V, koning van Frankryk Strange Parallels: Volume 2, Mainland Mirrors: Europe, Japan, China, South Asia, and the Islands: Southeast Asia in Global Context, C.800-1830 Victor Lieberman Cambridge University Press, 2003, ISBN 0-521-82352-8, ISBN 978-0-521-82352-4


Die jaar 1299 was 'n gewone jaar wat volgens die Gregoriaanse kalender op 'n Donderdag begin het. Dit was die 99ste jaar van die 13de eeu n.C. Soos ander gewone jare het die jaar 12 maande, 52 weke en 365 dae gehad. Dmitri II van Twer, Grootprins van die Rjoerik-dinastie († 1326) 10 November – Jan I graaf van Holland.


Die jaar 645 was 'n gewone jaar wat volgens die Gregoriaanse kalender op 'n Woensdag begin het. Dit was die 45ste jaar van die 7de eeu n.C. Soos ander gewone jare het die jaar 12 maande, 52 weke en 365 dae gehad. Keiserin Kogyoku van Japan word opgevolg deur Keiser Kotoku.


Die jaar 651 was 'n gewone jaar wat volgens die Gregoriaanse kalender op 'n Woensdag begin het. Dit was die 51ste jaar van die 7de eeu n.C. Soos ander gewone jare het die jaar 12 maande, 52 weke en 365 dae gehad. Koning Clovis II trou met Bathilde. Koning Narendra Dev van Nepal stuur gesante na die hof van die nuwe Chinese keiser Gaozong. Nepal wil sy onafhanklikheid van Tibet bewaar. Nepal and the Geo-Strategic Rivalry between China and India Sanjay Upadhya Routledge, 2012, ISBN 1-136-33549-8, ISBN 978-1-136-33549-5


Die jaar 675 was 'n gewone jaar wat volgens die Gregoriaanse kalender op 'n Vrydag begin het. Dit was die 75ste jaar van die 7de eeu n.C. Soos ander gewone jare het die jaar 12 maande, 52 weke en 365 dae gehad. Lupus volg Boggis op as hertog van Akwitanië.


Die jaar 681 was 'n gewone jaar wat volgens die Gregoriaanse kalender op 'n Saterdag begin het. Dit was die 81ste jaar van die 7de eeu n.C. Soos ander gewone jare het die jaar 12 maande, 52 weke en 365 dae gehad. Die eerste Bulgaarse Ryk word gestig. 16 September – Einde van die sesde ekumeniese raad van Konstantinopel. 10 Januarie – Pous Agato, die 79ste pous van die Rooms-Katolieke Kerk (* ± 577).


Die jaar 693 was 'n gewone jaar wat volgens die Gregoriaanse kalender op 'n Sondag begin het. Dit was die 93ste jaar van die 7de eeu n.C. Soos ander gewone jare het die jaar 12 maande, 52 weke en 365 dae gehad. Childeric III, koning van die Franke.


3 September is die 246ste dag van die jaar in die Gregoriaanse kalender (247ste in skrikkeljare). Daar volg nog 119 dae in die res van die jaar. 301 – San Marino, een van die kleinste lande ter wêreld en die oudste republiek wat steeds bestaan, word deur Sint Marinus gestig. 590 – Pous Gregorius I volg Pous Pelagius II op. 1458 – Pous Pius II word gekroon deur kardinaal Prospero Colonna. 1581 – Camillo Borghese (later Pous Paulus V) word lid van die Apostoliese Penitentiarie. 1651 – Nadat Karel II Engeland binneval word hy verslaan in die Slag van Worcester, waarmee die Engelse Burgeroorlog voltrek word. Karel II ontsnap kort hierop na Frankryk. 1783 – Die ondertekening van die Verdrag van Parys beëindig die Amerikaanse Rewolusionêre Oorlog. 1856 – Republikeinse magte neem die Kasteel van Neuenburg/Neuchatel in en neem 530 soldate van die Koning van Pruise gevange.


3 Oktober is die 276ste dag van die jaar in die Gregoriaanse kalender (277ste in skrikkeljare). Daar volg nog 89 dae in die res van die jaar. 787 – Tassilo III van Beiere lê die eed van trou aan Karel die Grote af; Beiere verloor so sy onafhanklikheid. 1932 – Irak word van die Verenigde Koninkryk onafhanklik. 1960 – Niger verkry onafhanklikheid van Frankryk. 1962 – Die fregat SAS President Kruger word in diens gestel. 1970 – Die National Oceanic and Atmospheric Administration word in Amerika gestig. 1985 – Die Ruimtependeltuig Atlantis word vir die eerste keer gelanseer. 1990 – Duitsland word herenig toe die vyf nuwe deelstate van die Duitse Demokratiese Republiek (Mecklenburg-Voorpommere, Brandenburg, Sakse-Anhalt, Sakse en Thüringen) met die Bondsrepubliek Duitsland verenig. 1991 – Die tweede Rugbywêreldbeker begin in Engeland, Frankryk, Ierland, Skotland en Wallis. 2013 – Gambië verlaat die Britse Statebond. 1373 – Hedwig van Pole, Poolse koningin († 1399). 1647 – Johannes Voet, Nederlandse regsgeleerde († 1713). 1784 – Johann Karl Ehrenfried Kegel, Duitse landbouwetenskaplike en ontdekkingsreisiger († 1863). 1789 – Sir Henry Pottinger, 'n Britse goewerneur van die Kaap die Goeie Hoop († 1856). 1860 – Groothertog Paul Aleksandrowitsj van Rusland, die sesde oudste seun en jongste kind van Aleksander II van Rusland en sy eerste vrou, Maria Aleksandrowna († 1919). 1871 – Stijn Streuvels, Vlaamse skrywer († 1969). 1911 – Michael Hordern, Engelse akteur († 1995). 1928 – Alvin Toffler, Amerikaanse skrywer en futuris († 2016). 1944 – Roy Horn, Amerikaanse vermaaklikheidpersoonlikheid († 2020). 1987 – Cleo von Adelsheim, Duitse aktrise. 1226 – Sint Franciskus van Assisi, ’n Italiaanse Rooms-Katolieke monnik en prediker (* 1181/2) 1653 – Marcus Zuerius van Boxhorn, Nederlandse geleerde en taalkundige.


Die jaar 1127 was 'n gewone jaar wat volgens die Gregoriaanse kalender op 'n Saterdag begin het. Dit was die 27ste jaar van die 12de eeu n.C. Soos ander gewone jare het die jaar 12 maande, 52 weke en 365 dae gehad. Willem IX van Akwitanië, Frans-Oksitaanse digter. (Ook 1126 word genoem)


Die jaar 1133 was 'n gewone jaar wat volgens die Gregoriaanse kalender op 'n Sondag begin het. Dit was die 33ste jaar van die 12de eeu n.C. Soos ander gewone jare het die jaar 12 maande, 52 weke en 365 dae gehad. 4 Junie – Pous Innocentius II kroon Lotarius III as keiser van die Heilige Romeinse Ryk. 5 Maart – Hendrik II, koning van Engeland († 1189)


Die jaar 431 was 'n gewone jaar wat volgens die Gregoriaanse kalender op 'n Woensdag begin het. Dit was die 31ste jaar van die 5de eeu n.C. Soos ander gewone jare het die jaar 12 maande, 52 weke en 365 dae gehad. Die konsilie van Efese onder leiding van Pous Celestinus I veroordeel die Nestorianisme. 15 Maart – Pous Celestinus I stuur briewe aan die biskoppe van Illiricum, Narbonne, Afrika en Thessaloniki. 22 Junie – Paulinus van Nola, digter.


Die jaar 1145 was 'n gewone jaar wat volgens die Gregoriaanse kalender op 'n Maandag begin het. Dit was die 45ste jaar van die 12de eeu n.C. Soos ander gewone jare het die jaar 12 maande, 52 weke en 365 dae gehad. 19 Januarie – Pous Lucius II gee die St. Sabas klooster aan die monnike van Cluny. 15 Februarie – Pous Eugenius III volg Pous Lucius II op. 15 Februarie – Pous Lucius II, die 166ste pous van die Rooms-Katolieke Kerk (* onbekend).


Die jaar 455 was 'n gewone jaar wat volgens die Gregoriaanse kalender op 'n Vrydag begin het. Dit was die 55ste jaar van die 5de eeu n.C. Soos ander gewone jare het die jaar 12 maande, 52 weke en 365 dae gehad. 17 Maart – 22 Mei: Petronius Maximus is keiser van die Weste. 2 Junie – Die Vandale onder Geiserik land in Italië en plunder Rome. Geiserik sê (en dis moontlik die waarheid) dat hy om hulp gevra is deur die suster van Valentinianus III. Sy wil die dood van haar broer wreek op Petronius Maximus. 10 Julie – Avitus word uitgeroep tot keiser van die Weste deur de Visigote. Hy kry steun van die Gallo-Romeine, en word later in Arles ingehuldig. Marcianus van Bisantium erken hom. Die Vandale verbreek alle ooreenkomste en neem Africa oor. Skanda-Gupta volg Kumara-Gupta op as heerser van die Gupta Ryk. 15 Maart – Valentinianus III, Wes-Romeinse keiser – vermoor deur die toedoen van Petronius Maximus 22 Mei – Petronius Maximus, moontlik gestenig of opgehang. Kumara-Gupta, heerser van die Gupta Ryk


Die jaar 461 was 'n gewone jaar wat volgens die Gregoriaanse kalender op 'n Saterdag begin het. Dit was die 61ste jaar van die 5de eeu n.C. Soos ander gewone jare het die jaar 12 maande, 52 weke en 365 dae gehad. 19 November – Pous Hilarius volg Pous Leo I op. 17 Maart– Sint Patrick, beskermheilige van Ierland (* omstreeks 385). 10 November – Pous Leo I, die 45ste pous van die Rooms-Katolieke Kerk (* ±400).


Die jaar 473 was 'n gewone jaar wat volgens die Gregoriaanse kalender op 'n Sondag begin het. Dit was die 73ste jaar van die 5de eeu n.C. Soos ander gewone jare het die jaar 12 maande, 52 weke en 365 dae gehad. Julius Nepos word keiser van die Wes-Romeinse Ryk.


Die jaar 479 was 'n gewone jaar wat volgens die Gregoriaanse kalender op 'n Sondag begin het. Dit was die 79ste jaar van die 5de eeu n.C. Soos ander gewone jare het die jaar 12 maande, 52 weke en 365 dae gehad. Einde van die suidelike Liu-Song dinastie.


Die jaar 485 was 'n gewone jaar wat volgens die Gregoriaanse kalender op 'n Maandag begin het. Dit was die 85ste jaar van die 5de eeu n.C. Soos ander gewone jare het die jaar 12 maande, 52 weke en 365 dae gehad. 17 April – Proclus, Neo-Platoniese filosoof en wiskundige


Die jaar 497 was 'n gewone jaar wat volgens die Gregoriaanse kalender op 'n Dinsdag begin het. Dit was die 97ste jaar van die 5de eeu n.C. Soos ander gewone jare het die jaar 12 maande, 52 weke en 365 dae gehad. Die Slag van Inde Mor in Crioch Ua nGabhla (Ierland): Die manne van Leinster en Illann, seun van Dunlaing word verslaan deur Muircheartach mac Earca.


Die jaar 1029 was 'n gewone jaar wat volgens die Gregoriaanse kalender op 'n Donderdag begin het. Dit was die 29ste jaar van die 11de eeu n.C. Soos ander gewone jare het die jaar 12 maande, 52 weke en 365 dae gehad. Robrecht I die Fries, graaf van Vlaandere.


Die jaar 1041 was 'n gewone jaar wat volgens die Gregoriaanse kalender op 'n Vrydag begin het. Dit was die 41ste jaar van die 11de eeu n.C. Soos ander gewone jare het die jaar 12 maande, 52 weke en 365 dae gehad. 10 Desember – Michael IV, keiser van die Bisantynse Ryk (* 1010)


Die jaar 1047 was 'n gewone jaar wat volgens die Gregoriaanse kalender op 'n Vrydag begin het. Dit was die 47ste jaar van die 11de eeu n.C. Soos ander gewone jare het die jaar 12 maande, 52 weke en 365 dae gehad. 8 November – Pous Benedictus IX volg Pous Clemens II op. 25 Oktober – Magnus I van Noorweë (* 1024) 9 Oktober – Pous Clemens II, die 149ste pous van die Rooms-Katolieke Kerk (* ±1005). November – Pous Gregorius VI, die 148ste pous van die Rooms-Katolieke Kerk (* onbekend).


Die jaar 1059 was 'n gewone jaar wat volgens die Gregoriaanse kalender op 'n Saterdag begin het. Dit was die 59ste jaar van die 11de eeu n.C. Soos ander gewone jare het die jaar 12 maande, 52 weke en 365 dae gehad. 24 Januarie – Pous Nicolaas II word in Rome gekroon. 13 April – Pous Nicolaas II bepaal dat pouse voortaan slegs deur die kerk se kardinale verkies word. April – Teenpous Benedictus X laat vaar sy aansprake op die pousskap. Michael VI Bringas, keiser van Bisantium (* onbekend).


Die jaar 1065 was 'n gewone jaar wat volgens die Gregoriaanse kalender op 'n Sondag begin het. Dit was die 65ste jaar van die 11de eeu n.C. Soos ander gewone jare het die jaar 12 maande, 52 weke en 365 dae gehad. 28 Desember – Abdy van Westminster, gebou deur Eduard die Belyer tussen 1045 en 1050 word toegewy.


Die jaar 1071 was 'n gewone jaar wat volgens die Gregoriaanse kalender op 'n Sondag begin het. Dit was die 71ste jaar van die 11de eeu n.C. Soos ander gewone jare het die jaar 12 maande, 52 weke en 365 dae gehad. Willem IX van Akwitanië, Frans-Oksitaanse digter


Die jaar 1077 was 'n gewone jaar wat volgens die Gregoriaanse kalender op 'n Maandag begin het. Dit was die 77ste jaar van die 11de eeu n.C. Soos ander gewone jare het die jaar 12 maande, 52 weke en 365 dae gehad. 25 Januarie – Keiser Hendrik IV gaan na Canossa om vergiffenis te vra van Pous Gregorius VII.


Die jaar 1083 was 'n gewone jaar wat volgens die Gregoriaanse kalender op 'n Maandag begin het. Dit was die 83ste jaar van die 11de eeu n.C. Soos ander gewone jare het die jaar 12 maande, 52 weke en 365 dae gehad. Stefan I van Hongarye word saam met sy seun Emmerik heilig verklaar.


23 Oktober is die 296ste dag van die jaar in die Gregoriaanse kalender (297ste in skrikkeljare). Daar volg nog 69 dae in die res van die jaar. 502 – Theodoric se sinode vind plaas wat Pous Simmachus van sy pligte ontneem. 1911 – ’n Italiaanse vliegtuig vlieg vanaf Libië om Turkse linies te verken tydens die Italo-Turksoorlog; dit is die eerste gebruik van ’n vliegtuig in oorlogvoering. 1956 – Die Hongaarse Opstand begin in Boedapest, Hongarye. 1958 – Die Belgiese strokiesprenttekenaar Peyo stel die strokiesprentkarakters The Smurfs bekend. 1983 – Libanese Burgeroorlog: Selfmoordbomaanvallers vernietig twee barrakke in Beirut, Libanon. 241 Amerikaanse vlootsoldate en 58 Franse valskermsoldate van die internasionale vredesmag sterf. 2002 – Tsjetsjniese rebelle beset ’n stampvol teater in Moskou, en neem ongeveer 700 teatergangers en verhoogkunstenaars as krygsgevangenes in die Moskou-teaterkrygsgevangenekrisis. 2011 – Nieu-Seeland klop Frankryk in die eindstryd met 8–7 en wen sodoende die sewende Rugbywêreldbeker in Nieu-Seeland. 1715 – Pieter II van Rusland († 1730). 1756 – François Chabot, 'n radikale politikus tydens die Franse Rewolusie († 1794). 1873 – Jacobus du Plessis, Afrikaanse professor in teologie aan die Potchefstroomse Universiteit vir C.H.O. († 1935). 1905 – Anna Böeseken, kenner van die geskiedenis van die Nederlandse bewind aan die Kaap die Goeie Hoop en skryfster († 1997). 1907 – Karl Kielblock, Afrikaanse skrywer († 1991). 1929 – Johan Nieuwoudt, geneesheer-generaal en bevelvoerder van die Suid-Afrikaanse Geneeskundige Diens van 1977 tot 1988 († 1989). 1941 – Mel Winkler, Amerikaanse akteur († 2020). 1952 – Antjie Krog, Suid-Afrikaanse digter, akademikus en skrywer. 1970 – Grant Imahara, was 'n Amerikaanse elektroniese ingenieur en televisie-aanbieder († 2020).


Die jaar 901 was 'n gewone jaar wat volgens die Gregoriaanse kalender op 'n Saterdag begin het. Dit was die 1ste jaar van die 10de eeu n.C. Soos ander gewone jare het die jaar 12 maande, 52 weke en 365 dae gehad. Pous Benedictus IV kroon Lodewyk van die Provence (ook die Blinde genoem) tot keiser. Pous Benedictus IV ekskommunikeer Boudewyn II van Vlaandere en sy handlanger Winedmar weens die moord op aartsbiskop Fulk van Reims.


Die jaar 918 was 'n gewone jaar wat volgens die Gregoriaanse kalender op 'n Saterdag begin het. Dit was die 18de jaar van die 10de eeu n.C. Soos ander gewone jare het die jaar 12 maande, 52 weke en 365 dae gehad. Die Vikings val Bretagne binne. Kalief al-Mujtadir bou twee hospitale in Bagdad.


Die jaar 924 was 'n skrikkeljaar wat volgens die Gregoriaanse kalender op 'n Saterdag begin het. Dit was die 24ste jaar van die 10de eeu n.C. In teenstelling met gewone jare het die jaar 366 dae en 'n 29 Februarie gehad. April – Berengarius I, keiser van die Heilige Romeinse Ryk word vermoor. Eduard die Ouere, koning van Engeland (* circa 870) Ethelweard van Wessex, koning van Engeland (* 904)


Die jaar 930 was 'n gewone jaar wat volgens die Gregoriaanse kalender op 'n Sondag begin het. Dit was die 30ste jaar van die 10de eeu n.C. Soos ander gewone jare het die jaar 12 maande, 52 weke en 365 dae gehad. 20 Junie – Hucbald (~70), musiekteoretikus, komponis, dosent, skrywer, hagiograaf en Benedictyn


Die jaar 250 was 'n gewone jaar wat volgens die Gregoriaanse kalender op 'n Dinsdag begin het. Dit was die 50ste jaar van die 3de eeu n.C. Soos ander gewone jare het die jaar 12 maande, 52 weke en 365 dae gehad. 6 Maart of 13 Maart – Pous Fabianus word deur Pous Cornelius opgevolg. Keiser Decius wil die posisie van die keiser versterk en verplig mense hom as god te aanbid. Die Christene word vervolg en kry die skuld van die moeilike situasie van die Romeinse Ryk. 20 Januarie – Pous Fabianus, die 20ste pous van die Rooms-Katolieke Kerk (* 200).


Die jaar 256 was 'n skrikkeljaar wat volgens die Gregoriaanse kalender op 'n Dinsdag begin het. Dit was die 56ste jaar van die 3de eeu n.C. In teenstelling met gewone jare het die jaar 366 dae en 'n 29 Februarie gehad. Die Alemanne en die Gote val die Romeinse Ryk binne.


Die jaar 978 was 'n gewone jaar wat volgens die Gregoriaanse kalender op 'n Donderdag begin het. Dit was die 78ste jaar van die 10de eeu n.C. Soos ander gewone jare het die jaar 12 maande, 52 weke en 365 dae gehad. Otto I van Wormsgau word hertog van Karintië. Onbekend – Zoë, keiser van die Bisantynse Ryk († 1050). Onbekend – Jaroslaf I van Kiëf, Grootprins van die Rjoerik-dinastie († 1054) 18 Maart – Eduard die Martelaar, koning van die Angel-Saksiese Koninkryk Wessex in Engeland (* 962)


Die jaar 719 was 'n gewone jaar wat volgens die Gregoriaanse kalender op 'n Woensdag begin het. Dit was die 19de jaar van die 8ste eeu n.C. Soos ander gewone jare het die jaar 12 maande, 52 weke en 365 dae gehad. Odo van Akwitanië sluit vrede met Karel Martel. 15 Mei – Pous Gregorius II stuur Sint Bonifatius na Friesland. Anastasius II van Bisantium (* onbekend)


Die jaar 725 was 'n gewone jaar wat volgens die Gregoriaanse kalender op 'n Donderdag begin het. Dit was die 25ste jaar van die 8ste eeu n.C. Soos ander gewone jare het die jaar 12 maande, 52 weke en 365 dae gehad. Die Arabiere plunder Autun in Boergondië.


Die jaar 737 was 'n gewone jaar wat volgens die Gregoriaanse kalender op 'n Vrydag begin het. Dit was die 37ste jaar van die 8ste eeu n.C. Soos ander gewone jare het die jaar 12 maande, 52 weke en 365 dae gehad. Karel Martel stuur troepe na Lyon.


Die jaar 749 was 'n gewone jaar wat volgens die Gregoriaanse kalender op 'n Saterdag begin het. Dit was die 49ste jaar van die 8ste eeu n.C. Soos ander gewone jare het die jaar 12 maande, 52 weke en 365 dae gehad. Aistulf volg sy broer Ratchis (wat besluit het om monnik te word) op as koning van die Longobarde.


Die jaar 115 was 'n gewone jaar wat volgens die Gregoriaanse kalender op 'n Dinsdag begin het. Dit was die 15de jaar van die 2de eeu n.C. Soos ander gewone jare het die jaar 12 maande, 52 weke en 365 dae gehad. Pous Sixtus I volg Pous Alexander I op. (waarskynlike datum) Trajanus trek oor die Eufraat en onderwerp Noord-Mesopotamië. Abgar van Edessa word bevestig as vasalvors. 13 Desember, Trajanus, wat opnuut die winter in Antiogië deurbring, word getref deur 'n vreeslike aardbewing wat hom amper dood. 3 Mei – Pous Alexander I die sesde pous van die Rooms-Katolieke Kerk (volgens oorlewering). The Roman Empire, B.C.29-A.D.476, Deel 476, The story of the nations, Henry Stuart Jones, G.P. Putnam's Sons, 1908


Cleveland is 'n streek in die noordooste van Engeland, met die monding van die Teesrivier as sy sentrum, wat in die tydperk tussen 1974 en 1996 'n nie-metropolitaanse graafskap met 'n oppervlakte van 583 vierkante kilometer en 'n bevolking van 567 000 (1976) vorm. Die naam is etimologies afgelei van cliff-land, 'n verwysing na die bergagtige suidelike deel van die gebied. Die graafskap is saamgestel uit dele van die North Riding of Yorkshire en die graafskap County Durham en kom nie met die historiese gebied van Cleveland ooreen nie. In 1996 is die graafskap volledig ontbind, alhoewel die naam nog steeds gebruik word in onder meer Cleveland Police, en Cleveland Fire Brigade. Cleveland speel in die 19de eeu 'n belangrike rol by die ontwikkeling van die ysternywerheid. Die myne van die Cleveland-berge lewer destyds die ystererts op, wat in die hoogoonde langs die Teesrivier verwerk is. Middlesbrough groei in hierdie tyd tot 'n belangrike nywerheidstad, en sy hawe en swaar nywerhee behoort nog steeds tot die belangrikste in die Verenigde Koninkryk. In teenstelling met die Teesmonding is die grootste deel van die vlaktes boerderygebied.


Charles-Augustin de Coulomb (14 Junie 1736 – 23 Augustus 1806), was 'n Franse wetenskaplike, uitvinder en militêre ingenieur. Hy het by die ingenieurswese skool van Mezieres gestudeer. Hierdie was die eerste instansie van sy soort. Hy is bekend vir die formulasie van Coulomb se wet. Hierdie wet definieer die krag tussen twee elektriese ladings - een van die mees belangrike kragte wat in atoomreaksies 'n rol speel. Coulomb het breedvoerig navorsing gedoen oor wrywing in masjinerie en windmeulens sowel as die rekbaarheid van metaal en sy vesels. Robert L. Boylestad, "Introductory Circuit Analysis," 9de Uitgawe, Prentice Hall Inc., bl. 32-33, 2000. SI-eenhede vernoem na mense Hierdie artikel is ’n saadjie. Voel vry om Wikipedia te help deur dit uit te brei.


Die howe het die taak om die regsreëls toe te pas en te vertolk. Die howe moet die taak doen in ooreenstemming met die Grondwet van 1996 en in navolging van die reëls en riglyne van Uitleg van wette en die Bewysreg. Die werking van die leerstuk van Stare decisis moet ook in ag geneem word. Hierdie artikel is ’n saadjie. Voel vry om Wikipedia te help deur dit uit te brei.


Dvorak kan moontlik verwys na: Antonín Dvořák - die Tsjeggiese klassieke komponis August Dvorak, mede-ontwerper van die Dvorak-sleutelbord Die Dvorak-sleutelbord